یاریزانه گرانبه‌هاكه‌ی كورد له‌یانه‌كه‌ی داده‌بڕێت و چاره‌نووسی له‌گه‌ڵ هه‌ڵبژارده‌ی عیراقیش روون نییه\nهەواڵی نوێ لەسەر چوونی رۆناڵدۆ بڵاودەبێتەوە\nژماره‌یه‌ك یاریی یاریزانانی پیشه‌گه‌ریی كورد له‌سه‌ره‌تای ئه‌م هه‌فته‌یه‌دا\nپێکهاتەی رۆماو ئینتەرمیلان بۆ یاری ئەمشەو\nنادال گەیشتە قۆناغی پێش کۆتایی\nئاگاداری کاتی یارییەکانی ئەمڕۆ شەممە بن\nبەوێنە: لەسلێمانی پێشبيڕكێی كراوەی پاسكیلسواری شاخەوانی بۆ یاریزانانی عێراق بەڕێوەچوو\nکوردە پیشەگەرەکان :: 08/11/2018 :: 330 جار بینراوە\nمانشێتی ڕۆژنامە جیهانیەکان :: 6 خولەک پێش ئێستا\nراستەوخۆ:بینەری یاری پارماو ئەیسی میلان بن\nڕاستەوخۆ :: 16 خولەک پێش ئێستا\nبه‌هۆی نه‌خۆشییه‌وه ئه‌گه‌ری زۆره ناوه‌ڕاستكاره كورده‌كه‌ی یانه‌ی بالی یۆنایتد-ی ئیندۆنیسیا و هه‌ڵبژارده‌ی یه‌كه‌می عیراق نه‌توانێت له‌یاری داهاتووی یانه‌كه‌ی له‌خولی پله یه‌كی تۆپی پێی یانه‌كانی ئیندۆنیسیا (GO-JEK LIGA 1)، یاری بكات و چاره‌نووسی یاری كردنی له‌گه‌ڵ هه‌ڵبژارده‌ی عیراقیش روون نییه.\nبڕوا نوری یاریزانی یانه‌ی بالی یۆنایتد كه له‌ئێستادا به‌هۆی نه‌خۆشییه‌وه له‌ژێر چاودێریی پزیشكه‌كان دایه و یانه‌كه‌شی كه به 45 خاڵ له 29 یاری له‌پله‌ی چواره‌می خولی پله یه‌كی تۆپی پێی یانه‌كانی ئیندۆنیسیا دایه و ركابه‌ریی له‌سه‌ر به‌ده‌ستهێنانی نازناوه‌كه ده‌كات، پێویستی به‌تواناكانێتی، ئه‌گه‌ری زۆره زیاتر له‌هه‌فته‌یه‌ك نه‌توانێت یاری بكات و به‌مه‌ش جگه له‌وه‌ی یانه‌كه‌ی له‌یاری هه‌فته‌ی 30ی خولی پله یه‌ك به‌رامبه‌ر به‌یانه‌ی پێرسیپورا جایاپورا له‌ڕۆژی 10ی ئه‌م مانگه له‌تواناكانی بێبه‌ش ده‌بێت، چاره‌نووسی یاری كردنی له‌گه‌ڵ هه‌ڵبژارده‌ی عیراقیش دیار نییه و ده‌كه‌وێته ژێر مه‌ترسیی كه سریچكۆ كاتانیچ-ی راهێنه‌ری هه‌ڵبژارده‌كه داوه‌تی كردووه تا رۆژی 12ی ئه‌م مانگه له‌گه‌ڵ هه‌ڵبژارده‌ی عیراق گه‌شتی ئیمارات بكات بۆ كه‌مپێكی مه‌شق و راهێنان و یارییه‌كی دۆستانه به‌رامبه‌ر به‌هه‌ڵبژارده‌ی بۆلیڤیا.\nبه‌پێی راپۆرتی میدیاكانی وه‌رزشی ئیندۆنیسیا، بڕوا نوری تایه‌كی زۆر به‌رزی تووشبووه و گه‌ده‌ی ئازاری هه‌یه و سییه‌كانیشی دووچاری هه‌وكردن و ڤایرۆسێكی گواستراوه بوون و به‌پێی لێدوانی پزیشكه‌كان ئه‌وان چاره‌سه‌ری باشیان بۆ خۆپاراستن بۆ نه‌خۆشییه‌كه‌ی كردووه كه نه‌خۆشییه‌كی گواستراوه‌یه و به‌هۆی ئه‌وه‌ی یاریزانی ناوبراو به‌رگریی لاواز بووه یانیش به‌هۆی گه‌شتی درێژخایه‌ن و سه‌ردانی كردنی ئه‌و شوێنانه‌ی كه نه‌خۆشی مه‌لاریا-ی تێداهه‌بووه، دووچاری بووه.\nبڕوا حیكمه‌ت نوری ته‌مه‌ن 31 ساڵ و یاریزانی نێوده‌وڵه‌تی كوردی دانیشتووی سوید، كه له‌گه‌ڵ یانه‌ی بالی یۆنایتد به‌درێسی ژماره 3 له‌خولی پله یه‌كی یانه‌كانی ئیندۆنیسیا 10 یاری ئه‌نجامداوه و له‌كۆی 659 خوله‌ك یاری كردن، 1 گۆڵی سازكردووه، بۆ ماوه‌ی 2 ساڵ و نیو په‌یوه‌ندی به‌یانه‌ی بالی یۆنایتد كردووه و گرانترین یاریزانی خولی پله یه‌كی یانه‌كانی ئیندۆنیسیایه به‌وه‌ی كه بۆ هه‌ر ساڵێك یاری كردن بڕی 13.6 ملیار روپیه‌ی ئیندۆنیسی پێده‌درێت كه ده‌كاته 1 ملیۆن دۆلار و ئه‌مه‌ش به‌رزترین بۆنده له‌نێو یاریزانانی به‌شداری سه‌رجه‌م یانه‌كاندا.\nڤیانا كه‌پ یه‌كه‌م به‌شداریی ده‌ره‌كی گۆڵپارێزه كورده‌كه‌ی یانه‌ی كۆبنهاگنی دانیماركی ده‌بێت\nسێ یاریزانی لاوی كورد له‌تۆرنه‌مێنته‌كه‌ی چینی تایپی به‌شدارن\nهه‌مه‌وه‌ندییه‌ك له‌پاڵه‌وانێتی نێوده‌وڵه‌تی تولۆن به‌رامبه‌ر فه‌ڕه‌نسا و به‌رازیل یاری ده‌كات\nژماره‌یه‌ك یاریی كوردانی پیشه‌گه‌ر له‌خوله‌كانی ئه‌وروپا و ئاسیا\nمیسییه كورده‌كه‌ی ئاسیا بۆ هه‌ڵبژارده‌ی تازه‌پێگه‌یشتووان تێست ده‌كرێت\nکوردە پیشەگەرەکان :: 4 رۆژ پێش ئێستا\nرۆناڵدۆ دوای یۆڤانتۆس پەیوەندی بە یەکێک لەم یانانەوە دەکات\nمۆرینیۆ:تەنها لەم حاڵەتە لیڤەرپوڵ لە بەرشەلۆنە دەباتەوە\nئەلێگری باسی رۆناڵدۆ و دوورخستنەوەیان دەکات لە چامپیۆنس لیگ\nئاگاتان لە بەیڵە چی بڕیارێکی داوە\nبەرەسمی باشترین یاریزانی ئەم هەفتەی چامپیۆنس لیگ دیاری کرا\nراستەوخۆ:بینەری یاری چێڵسی و سلاڤیا براگ بن\nراستەوخۆ:بینەری یاری ناپۆلی و ئارسناڵ بن


تەندروستی هەولێر رایگەیاند، دەوامی فەرمی لەگشت دام و دەزگا تەندروستیەکانی پارێزگای هەولێر رادەوەستێت بەهۆی قەدەغەی هاتوچۆ بۆ رێگەگرتن لەبڵاوبونەوەی پەتای ڤایرۆسی کۆرۆنا.\nتەندروستی هەولێر راگەیەندراوێکی بڵاوکردەوە و رایگەیاند، "ئاگاداری هاوڵاتیانی پارێزگای هەولێر دەکەینەوە دەوامی فەرمی لەگشت دام و دەزگا تەندروستیەکانی پارێزگای هەولێر رادەوەستێت بەهۆی قەدەغەی هاتوچۆ بۆ ڕێگەگرتن لەبڵاوبوونەوەی پەتای ڤایرۆسی کۆرۆنا".\nدرەنگانی شەوی رابردو وەزارەتی ناوخۆی حكومەتی هەرێمی كوردستان لە راگەیەندراوێکدا بڵاویکردەوە، بڕیاریداوی لە نێوان گشت شارەكانی هەرێم لە 31/5/2020 تا 6/6/2020 بە قەدەغەی هاتوچۆی تەواو، هەر كەسێكیش سەرپێچی بكات سزادەدرێت.\nباسی لەوەشکردوە، قەدەغەی هاتوچۆی پیادە و ئۆتۆمبێل لە ناو گشت شارەكانی هەرێمی كوردستان جێبەجێدەكرێت لە كاتژمێر 6ی ئێوارەی 1/6/2020 تا كاتژمێر 12ی شەوی 6/6/2020 هەر بەگوێرەی بڕیارەكەی وەزارەتی ناوخۆ، قەدەغەی هاتوچۆی پیادە و ئۆتۆمبێل لە ناو گشت شارەكانی هەرێمی كوردستان جێبەجێدەكرێت لە كاتژمێر 6:00ی ئێوارەی 1/6/2020 تا كاتژمێر12:00ی شەوی 2020/6/6 و هەر كەسێك پابەند نەبێت سزادەدرێت.\nهەر لە بڕیارەكەیدا وەزارەتی ناوخۆ راگرتنی دەوامی فەرمی لە گشت دامودەزگاكانی حكومەتی هەرێم راگەیاندوە لە نێوان 1/6/2020 تا كاتژمێر 12:00ی شەوی 6/6/2020.


ئه‌منیه‌تی کردنی سه‌رده‌شت و پیرانشار به هێنانی هێز بۆ ئه‌و ناوچانه له‌لایه‌ن رێژیمه‌وه | Lawan Deutschland\nئه‌منیه‌تی کردنی سه‌رده‌شت و پیرانشار به هێنانی هێز بۆ ئه‌و ناوچانه له‌لایه‌ن رێژیمه‌وه\nرێژیمی ئیسلامیی ئێران هێزێکی زۆری له ناوچه سنووریه‌کانی سه‌رده‌شت و پیرانشار جێگیر کردووه.\nبه‌پێی هه‌واڵی گه‌یشتوو به ماڵپه‌ڕی کوردستان میدیا، رێکه‌وتی ٢٥ی جۆزه‌ردانی ١٣٩١ی هه‌تاوی، هێزه‌کانی رێژیمی ئیسلامیی ئێران ژماره‌یه‌کی به‌رچاو چه‌کی قورسی وه‌ک تانک و نه‌فه‌ربه‌ر و ماشینی سه‌رباز هه‌ڵگر بۆ لای سنووره‌کانی سه‌رده‌شت و پیرانشار راگواستووه.\nهێزه‌کانی رێژیمی ئێران ئه‌و چه‌کانه‌یان له نێو شاری پیرانشار تێپه‌ڕاندووه و هێشتا مه‌به‌ستی رێژیم له‌و کرده‌وه‌یه روون نه‌بۆته‌وه.\nرێژیم هه‌موو ساڵێک له‌م وه‌رزه‌دا هێزه‌کانی خۆی له ناوچه سنوورییه‌کانی کوردستان مۆڵ ده‌دات و به بیانووی ئه‌منیه‌تی، دارستانه‌کانی کوردستان ده‌سووتێنێ و مانۆڕی نیزامی به‌ڕێوه ده‌بات.\nهه‌روه‌ها له پووشپه‌ڕی ساڵی ١٣٩٠، هێزه‌کانی رێژیم ناوچه سنوورییه‌کانی سه‌رده‌شت و پیرانشاری تۆپباران کرد و له ئاکامدا بووه هۆی کوژرانی ٣ هاووڵاتیی هه‌رێمی کوردستان و ئاواره بوونی سه‌دان هاووڵاتیی دیکه‌شی لێکه‌وته‌وه.\n← موستەنەدێک لەسەر هەڵاتنی مێشکەکان لە ئێراندا «بەشی یەکەم»\nگوشاری رێژیم بۆ سه‌ر خه‌ڵکی گوندی «دزڵی»ی ناوچه‌ی هه‌ورامان درێژه‌ی هه‌یه →


زیندانییەکی سیاسیی کورد لە زیندانی مەریواندا، مانی لە خواردن گرت\n15:24 - 12 پووشپەڕ 2719\nئاژانسی کوردپا: زیندانییەکی سیاسیی کورد، بەهۆی پێنەدانی مورەخەسی، ناڕەزایەتیی دەربڕی و لێوی دوورییەوە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، زیندانییەکی سیاسیی کورد بە ناوی \_"هیوا ئەژبەری\_"، ناوسراو بە \_"هیوای خاوی\_"، ماوەی ٦ ڕۆژە لێوەکانی لە زینداندا تەقەڵ داوە و مانی لە خواردن گرتووە.\nسەرچاوەیەکی ئاگادار لە زیندانی شاری مەریواندا بە ئاژانسی کوردپای ڕاگەیاند: \_"ئەو زیندانییە سیاسییە لە ماوەی زیندانیکرانیدا، لە هەر جۆرە مورەخەسی و چاوپێکەوتنێک لەگەڵ بنەماڵەکەی بێبەری بووە و بەو هۆیەوە، دەستی داوەتە مانگرتن\_".\nبە وتەی ئەو سەرچاوە ئاگادارە، بەرپرسانی زیندانی شاری مەریوان، بەو زیندانییە سیاسییەیان ڕاگەیاندووە کە لە ئەگەری هاوکاریکردن لەگەڵیاندا، وڵامی داواکارییەکانی دەدەنەوە.\nئەو سەرچاوەیە هەروەها وتی: \_"ئەو زیندانییە سیاسییە، داخوازیی هاوکاریی بەرپرسانی زیندانی شاری مەریوانی ڕەت کردووەتەوە\_".\nئەو سەرچاوە ئاگادارە دووپاتی کردەوە کە ئەو زیندانییە سیاسییە، لە مافی ئازادیی مەرجداریش بێبەری کراوە.\n\_"هیوا ئەژبەری\_"، باوکی چوار منداڵە و بە تۆمەتی \_"سیاسی\_" لە لایەن دادگاوە، بە ٤ ساڵ زیندان مەحکووم کراوە و ماوەی ٣ ساڵە لە زیندانی مەریواندایە.


داعش چۆن لە گوندێکی بچوك تەنگ بە هێزە کوردی و عێڕاقیەکان هەڵدەچنێ؟\nی مانگی سێ ١٨, ٢٠١٦\nگوندێکی بچوکی تورکمان نیشین، ناسراو بە گوندی بەشیر، لە مانگی 6ی ساڵی 2014 لە ژێر دەستەڵاتی دەوڵەتی ئیسلامی (داعش) دایە و لەو کاتەوە بووەتە مەڵبەندی هێرشی بەردەوام بۆ سەر هاوڵاتیانی ناوچەکە و پێشمەرگە و هێزە عێڕاقیەکان.\nگوندەکە بە نزیکی 15 کیلۆمەتردەکەوێتە باشوری شاری کەرکوکەوە و ماوەیەكی کورت دوای کەوتنی موسڵ کەوتە دەستی داعش. لەوکاتەوە داعش بەردەوام ئەم گوندەی بەکارهێناوە بۆ ئەنجامدانی دەیان هێرش و بۆردومان کە دوایینیان بریتیبوولە بۆمبارانکردنی ناحیەی تازەخورماتوو.\nبەگوێرەی سەرچاوە کوردی و عێراقیەکان لەم هێرشەی دوایی بۆ سەر ناحیەی تازەخورماتوو، داعش چەکی کیماوی بەکارهێناوە کە بووەتە هۆی برینداربوونی نزیكی 900 کەس و مردنی سێ کەس بەلایەنی کەمەوە.\nسۆران جه‌لال، به‌رپرسى به‌رگرى شارستانى ناحیه‌ى تازه ، به ده‌نگى ئه‌مه‌ریكاى راگه‌یاند،"بۆمبه‌كان جۆره بۆنێكیان پێوه بووه كه وه‌كو بۆنى سیر وابوو.....ژماره‌یه‌ک له دانیشتوانى ناحیه‌ى تازه توشى ته‌نگه‌نه‌فه‌سى و روومه‌ت سووربوونه‌وه و چاوكزانه‌وه هاتوون. تیمێكى پسپۆر پشكنینیان بۆ بۆمبه‌كان كردووه ده‌ركه‌ووتووه ماده‌ى كیمیاییان له‌گه‌ڵدا بووه."\nهەردوای بۆردومانەکەی داعش، دانیشتوانی تازە خورماتوو ڕژانە سەر شەقامەکان و داوای هەرچی زوو ڕزگارکردنی گوندی بەشیریان کرد و هەڕەشەی بڕینی کارەبای کەرکوك بۆ بەغدایان کرد ئەگەر بێتو داواکاریەکەیان پشتگوێ بخرێت.\nلەگەڵ ئەوەی گوندەکە لە زۆربەی لاوە دەورەدراوە و لە باکور و ڕۆژهەڵاتەوە پێشمەرگە و لە باشورەوە حەشدی شەعبی چواردەوریان داوە، بەڵام تا ئێستا لەژێر دەستەڵاتی داعش دایە و هێزە کوردی و عێراقیەکان بستێك نەچونەتە پێشەوە.\nسەچاوە کوردی و عێراقیەکان بەدەنگی ئەمریکایان ڕاگەیاند، هەتاوەکو هیزی هاوپەیمانان لە ئاسمانەوە پشتگیری ڕزگارکردنی بەشیر نەکات ئەستەمە هێزی پێشمەرگە و عێڕاقی بتوانن گوندەکە لە چنگی داعش دەربێنن. بەگوێرەی ئەم سەرچاوانە، بەهۆی زۆری مینی چێندراو لەو ناوچەیە، داعش توانیویەتی ڕێگری لەهەر پێشکەوتنێکی پێشمەرگەو هێزە عێراقیەکان بکات.\nبەگوتەی لیوا موحەمەد قادر، فارماندەیەکی پێشمەرگە لە کەرکوك، "تائێستا داعش سێ جار هێرشی کراوەتە سەر لەو ناوچەیە؛ دوو جار حەشدی شەعبی و جارێكیش پێشمەرگە و حەشدی شەعبی بەیەکەوە هێرشیان کرد بەڵام سەرکەوتوو نەبوون. هەرکەسێك بچێ سەرکەوتوونابێ بەهۆی زۆری مینی چێندراوەوە هەتاوەکو هیزی ئاسمانی هاوپەیمانان هاوکاری ڕزگارکردنی گوندەکە نەکەن."\nهێزی هاوپەیمانان هاوکاری رزگارکردنی گوندی بەشیر نابن\nسەرچاوە ئاگادارەکان بەدەنگی ئەمریکایان ڕاگەیاند کە هیزی هاوپەیمانان بە سەرۆکایەتی ئەمریکا لە ڕابردوودا ئەوەیان ڕەتکردۆتەوە کە پاڵپشتی ئاسمانی بۆ ڕزگارکردنی گوندی بەشیر بکەن لەترسی ئەوەی کە گروپەکانی حەشدی شەعبی نزیك لە ئێران لەو ناوچەیە بەهێزن.\nحکومەتی ئەمریکا پەیوەندیەکی ئاڵۆزی هەیە لەگەڵ حەشدی شەعبی بەتایبەت بەهۆی ئەوەی هەندێك لە گروپەکانی ناو حەشد لە ئێرانەوە نزیکن و بەشێکیان لە لیستی تیرۆری ئەمریکادان.\nستیڤ وارن وتەبێژی ھاوپەیمانی نێودەوڵەتی دژ بە داعش رایگەیاند، "ئێمە تەنیا پشتگیری لەو هێزانە دەکەین کە سەر بەحکومەتی عێڕاقن و فەرمانەکانیان لەوێوە وەردەگرن."\nبەگوێرەی مایکڵ نایتس، پسپۆری ئاسایشی عێراق لە پەیمانگای واشنتۆن، "ئەمریکا پشتگیری هەندێ گروپی ناو حەشدی شەحبی دەکات کە لەلایەن سەرۆکوەزیرانی عێراقەوە سەرپەرشتی دەکرێن بەڵام پەیوندی لەگەڵ ئەو گروپانەدا نییە کە لەدەرەوەی دەستەڵاتی سەرۆکوەزیران کاردەکەن، بەتایبەت ئەو گروپە تیرۆرستیانەی کە لەڕابردوودا سەربازی ئەمریکیان کوشتووە."\nمایکڵ نایتس ئەوەی بەدەنگی ئەمریکا گوت کە ئەو گروپانەی لە لیستی تیرۆری ئەمریکادان، وەکو کەتیبەکانی حیزبوڵا و ئەهلی حەق لە نزیك ئەو گوندانە چالاکی دەکەن. بەگوێرەی نایتس، "تەنانەت ئاڵای حیزبوڵای لوبنانی لەو ناوچەیە هەڵکراوە."\n"گەر هەماهەنگی هەبێت بەشیر بە چەند کاتژمێرێک ڕزگار دەکرێت"\nفەریق ئەنوەر حەمەئەمین، فەرماندەى هێزە ئاسمانیەكانى عێراق، بەدەنگى ئەمەریكاى راگەیاند ئەگەر هەماهەنگی هەبێ لەنێوان لانەیەکان ئەوا گوندی بەشیر بەچەند کاتژمێرێکی کەم ڕزگار دەکرێت.\nئەنوەر حەمەئەمین وتی، "ئێمە بەگوێرەی پلان ئیشدەکەین، لە ئێستادا هیچ پلانێکمان نییە بۆ گەڕانەوەی بەشیر بۆ ژێردەستی حەشد."\nبەگوێرەی ئەنوەر حەمەئەمین، گوندی بەشیر ناوچەیەکی ستراتیژی گرنگە لە پارێزگای کەرکوك و ڕزگارکردنی پێویستی بە هەماهەنگی نێوان هێزەکانی عێراق و پێشمەرگە هەیە.\nلای خۆیەوە، زەکی کەمال، فەرماندەی حەشدی شەعبی لە ناوچەی تازە خورماتوو بەدەنگی ئەمریکای ڕاگەیاند کە لە بەغداوە ئەوەی پێوتراوە کە حکومەتی عێراق لەگەڵ هاوپەیمانان و حکومەتی هەرێم لە وتوێژدایە بۆ هەماهەنگی لە ڕزگارکردنی بەپەلەی گوندی بەشیر.\nزەکی کەمال ڕایگەیاند، "لەڕابردوودا دووجار هێرشمانکرد بۆ ڕزگارکردنی بەشیر بەڵام سەرکەوتونەبووین بەهۆی ئەوەی ئێمە چەك و پێویستی سەربازی ئەوتۆمان نییە."\nئەو گلەیی ئەوەی کرد کە حەشدی شەعبی لەو ناوچەیە تەنیایە. بە وتەی ئەو، "هێزی هاوپەیمانان پشتیوانیمان ناکەن چونکە دەڵێن ئێمە لەگەڵ شیعە کارناکەین. بەغداش دەڵێت ئێمە ناتوانین هیزی ئاسمانی بنێرینە ناوچەکە چونکە ئاسمانی ئەو ناوچەیە لەژێر دەستی ئەمریکادایە."\nبەڵام بەگوێرەی مایکڵ نایتس، پسپۆری ئاسایشی عێراق لە پەیمانگای واشنتۆن، "سەرکردەکانی حەشدی شەعبی لە بەغدا خۆیان داوایان لە هێزی هاوپەیمانان کردووە کە هاوکاری ئاسمانی بۆ گروپەکانی حەشد لەم ناوچەیە دابین نەکەن. سەرکردەکانی حەشد و سوپای هاوپەیمانان ترسی ئەوەیان هەیە ئەگەر بێتو فرۆکەکانی هاوپەیمانان بە هەڵە ئەندامانی حەشد بپێکن، ئەوا گروپە تونڕەوەکانی حەشد هەوڵی تۆڵەسەندنەوە دەدەن و باڵوێزخانەکان دەکەنە ئامانج."\n"پێشمەرگە نەچووەتە نێو بەشیر چونکە دانیشتوانی تورکومانن"\nسەرچاوە سەربازیەکان لە هێزی پێشمەرگە بەدەنگی ئەمریکایان ڕاگەیاند کە هێزی پێشمەرگە لەڕابردوودا نەچوەتە ناو گوندەکە چونکە دانیشتوانی تورکومانن و حەشدی شەعبی بەناوچەی خۆی دەزانێت.\nبەگوێرەی وەستا ڕەسوڵ، فەرماندەی هێزەکانی پێشمەرگە لە باشوری کەرکوك، لە ڕابردوودا پێشمەرگە هەوڵیانداوە لە نێوان هێزی هاوپەیمانان و حەشدی شەعبی تێگەیشتنێك دروستبکەن بۆ چونیەتی ڕزگارکردنی گوندەکە بەڵام هەوڵەکان بێئەنجام بوون.\nبەوتەی وەستا ڕەسوڵ، "ئێمە بە حەشدی شەعبیمان گوت پێشمەرگە بەهاوکاری فڕۆکەی هاوپەیمانان بەشیر ڕزگار دەکەن و دوایی ئێوە دەتوانن بێنە ناو گوندەکە. بەڵام سەرەتا حەشدی شەعبی ئەو پێشنیارەیان ڕەتکردەوە و گوتیان ناوچەیخۆیانە و خۆیان ڕزگاری دەکان. دواتر حەشد رازی بوون بەڵام هێزی هاوپەیمانان پەشیمان بونەوە."\nبەگوێرەی وەستا ڕەسوڵ، هەبوونی داعش لەو گوندە مەترسی گەورەی بۆ سەر شاری کەرکوك دروستکردووە بەتایبەت بەهۆی ئەوەی ئەو گوندە نزیکە لە کۆمپانیای نەوتی باکور و وێستگەی کارەبای کەرکوك کە 35%ی هەموو کارەبای عێڕاق دابین دەکات.\nوەستا ڕەسوڵ بە دەنگی ئەمریکای ڕاگەیاند، "ئەگەر گوندی بەشیر ڕزگار نەکرێ، چاوەڕێی کارەساتی مرۆیی لەو ناوچەیە دەکرێ؛ بەرپرسیارێتی سەرەکی ئەمەش هاوپەیمانان و عێڕاق دەیگرنە ئەستۆ."\n*نوسینی: ڕێکار حسێن


هەواڵ / ئابوری :: 16/01/2020 :: 785 جار بینراوە\nبەڕێوەبەری گشتی كاروباری زیندانییە سیاسییەكان، رایدەگەیەنێت: "دواى درووستبونى مەترسى لەسەر بڕینی مينحه ى مانگانەى زيندانيانى سياسى وەكو بەڕێوەبەرايەتى كاروبارى زيندانى سياسى، توانیمان لەڕێگەی وەزیری شەهیدانەوە کێشەکان چارەسەر بکەین".\nئەحمەد مام رەسوڵ، بەڕێوەبەری گشتی كاروباری زیندانییە سیاسییەكانی كوردستان، بە دواڕۆژی راگەیاند: "دواى دروستبونى ترسى گەوره لەسەر بڕينى مينحەى مانگانەى زيندانيانى سياسى، وەكو بەڕێوەبەرايەتى كاروبارى زيندانیانى سياسى داواى پێکهێنانى لیژنەيەكمان كرد له هەر چوار پارێزگاکەى هەرێمی کوردستان و لايەنە سياسيیەكان، یاداشتێکمان ئاڕاستەی وەزیری سەهیدان و ئەنفالکراوان کرد و کێشەکە چارەسەر بوو".\nوتیشی: "دوای کۆبوونەوە و ئەنجامدانی رێکاری تایبەت بە رەسمی مەترسی بڕینی مینحەی زیندانیانی سیاسی و شەهیدان نەما و لەمەودوا مانگانە وەک جاران مینحە و نەسریەی خۆیان وەردەگرن، هەموو ئەوانەی وەریان نەگرتووە دوای پرۆژەیاسای چاکسازی وەریدەگرن و بەڵام بەهیچ جۆرێک مینحەی مانگانەیان نابڕدرێت".


لەمەودوا دەتوانیت ئاسانتر بڵاوکراوەکانت لە فەیسبووکدا بسڕیتەوە – کەی ئای تی ئێن – Rojapp\nLi Îzmîrê,Dayikek û 3 Zarokên Wê Hatin Rizgar Kirin\nDi Êrîşekê de li Frensa Qeşeyekî Yûnanî Birîndar Dibe\nدکتۆر بەختیار کەریم باس لە هۆکاری کۆچی دوایی دکتۆر نەجمەدین کەریمی برای دەکات\nبڕیار ڕزگار بەرهەمی هەولێرەکەم لەچەناڵی یوتوبی خۆیی ئێستا ئەتووانن ببینن @bryar_rzgar_official\nYonanîstan Jiber COVID-19 Xwaringeh û Baran bo Mehekê Digire\nجەلال مەلەکشا لەدایکبووی ساڵی 1951ـە و رۆژی شەممە 31-10-2020 لە سنە بە جەڵتەی دڵ کۆچی دواییکرد.\nبینەری دۆکیومێنتارییەکی تایبەت بن لەسەر ژیانی شاعیر و نووسەری کوردستان جەلالی مەلەکشا ئەمشەو کاتژمێر 10:30 خولەك\nبەرنامەی هەلەو واشنتن: هەڵبژاردنی سەرۆکایەتی ئەمەریکا\nHome/agnews/لەمەودوا دەتوانیت ئاسانتر بڵاوکراوەکانت لە فەیسبووکدا بسڕیتەوە – کەی ئای تی ئێن\nلەمەودوا دەتوانیت ئاسانتر بڵاوکراوەکانت لە فەیسبووکدا بسڕیتەوە – کەی ئای تی ئێن\nماکوان بەرزان حوزه‌یران 4, 2020\tagnews Leave a comment 170 Views\nبە فەرمی وادەی نمایش کردنی مۆبایلی چەماوەی Galaxy W21 5G دیاری کرا – کەی ئای تی ئێن\nتایبەتمەندییەکانی پێویستی کۆمپیوتەر بۆ کارپێکردنی یاری Call of duty black ops cold war بڵاو کرایەوە\nسۆنی وردەکاری لە بارەی کۆکراوەی پلەیستەیشن پڵەس بۆ پلەیستەیشن 5 بڵاو دەکاتەوە\n4, حوزه‌یران 2020\nفەیسبووک تایبەتمەندییەکی نوێی بە ناوی Manage Activity بۆ بەکارهێنەرانی تۆڕەکەی بەردەستکرد، کە ڕێگە دەدات بە شێوەیەکی ئاسانتر بڵاوکراوەکانت یاخود سەرجەم بڵاوکراوەکانت بە یەکجار لە هەژماری خۆتدا لە تۆڕەکە بسڕیتەوە.\nلە ڕێگەی تایبەتمەندی نوێی Manage Activity ـەوە، دەتوانیت بڵاوکراوەکانی هەژمارەکەت دیاری بکەیت بە مەبەستی سڕینەوە یاخود ئەرشیف کردنیان، هەروەها خاوەن ژمارەیەک بژاردەی فلتەرکردنە تاوەکو بە ئاسانی بڵاوکراوەکان لە ڕێکەوتێک یاخود چەشنێکی دیاریکراودا بدۆزیتەوە. لەگەڵ ئەوەشدا، دەتوانیت سەرجەم بڵاوکراوەکانت دیاری بکەیت و بە یەکجار یەک کرداریان بەسەردا جێبەجێ بکەیت.\nتایبەتمەندییەکە ژمارەیەک بژاردە لە خۆ دەگرێت بۆ سڕینەوەی بڵاوکراوەکان، کە دەتوانیت بۆ هەمیشە بیانسڕیتەوە لە دوای 30 ڕۆژ یاخود تەنها ئەرشیفیان بکەیت و لە داهاتوودا توانای گێڕانەوەیانت هەبێت. هەر بڵاوکراوەیەک کە ئەرشیف کرا، هاوڕێیانت توانای بینینیان نابێت.\nفەیسبووک دەڵێت مەبەست لە زیادکردنی ئەم تایبەتمەندییە، بۆ ئەوەیە تاوەکو ئاسانتر بەکارهێنەران کۆنتڕۆڵی زانیارییەکانیان بکەن.\nلە ئێستادا تایبەتمەندییەکە بۆ بەشێکی زۆر لە بەکارهێنەرانی تۆڕەکە لە مۆبایلەکان بەردەست کراوە و بەم نزیکانە بۆ هەمووان بەردەست دەکرێت.\nPrevious I welcome ratification of the 2019 budget law. Appreciate the efforts of all inv…\nNext لەمەودوا نوێکارییەکانی وێبگەڕی Microsoft Edge لە ڕێگەی Windows Update ـەوە بەردەست دەکرێن\nئێکس بۆکس دڵنیای دەدات لە بەردەست بوونی یارییەکانی کۆنسۆڵەکانی پێشووی بۆ کۆنسۆڵە نوێیەکان\nمایکرۆسۆفت 29, تشرینی یه‌كه‌م 2020 ئەو ناوچەیەی کە بە ئاسانی پلەیستەیشن بەرامبەر ئێکس بۆکس دەدۆڕێت …


ئه‌م به‌یانییه، پرۆفیسۆر ستیڤن وه‌های وت - ئاوێنه\nئه‌م به‌یانییه، پرۆفیسۆر ستیڤن وه‌های وت\nپرسیارێك كه زۆرێك له‌خه‌ڵكانی ناوه‌نده ئه‌كادیمی‌و زانكۆییه‌كانی كوردستان ده‌یكه‌ن، ئه‌وه‌یه “بۆچی ئه‌و مامۆستاو دكتۆرانه‌ی له‌سه‌ر ئه‌ركی حكومه‌تی هه‌رێم ده‌ڕۆن بۆ خوێندن، كاتێك ده‌گه‌ڕێنه‌وه نه‌ك جێده‌ستیان دیار نییه، به‌ڵكو زۆرجار كه‌متواناترن له‌و كه‌سانه‌ی له‌وێ ماسته‌رو دكتۆرا ده‌هێنن؟”.\nپێنج رۆژ له‌یه‌ك هه‌فته‌دا تێكڕای خێزان ئه‌گه‌یه‌نمه دو زانكۆی جیاواز له‌دو شاری جیاواز (مورهیدو فارگۆ)، ئه‌م چونه جگه له‌وه‌ی سوودی گه‌وره‌ی هه‌یه بۆ من كه شاره‌زای ناو كه‌مپی ئه‌و دو زانكۆیه ببم كه یه‌كێكیان شارێكه بۆ خۆی، له‌هه‌مانكاتدا له‌كاتی خواردنه‌وه‌ی كۆفییه‌ك زۆرجار مێزه‌كان هێنده نزیكن كاتێك ده‌زانن تۆ ئه‌مریكی نین، ده‌كه‌ونه پرسیار له‌گه‌ڵت، ئه‌و پرسیاره‌ی سه‌ره‌وه ئاهێكی گه‌وره بو له‌مێشكمدا، هه‌رچه‌نده هاتن بۆ خوێندن به‌زه‌ماله بۆ ئه‌مریكا له‌كوردستانه‌وه زۆر كه‌مه، به‌ڵام تاك تاك تێیده‌كه‌وێت‌و له‌ماوه‌ی رابردوشدا لاوێكی شاری دهۆك له‌زانكۆی دهۆكه‌وه هاتبو بۆ زانكۆی نورس داكۆتا، خۆ ئه‌م پرسیاره بۆ هه‌مو خوێندكارێكه نه‌ك ته‌نیا رو ده‌كاته ئه‌مریكا به‌ڵكو ئه‌وروپاش.\nهه‌فته‌ی رابردو له‌سه‌ر مێزێك دانیشتبوم، كه‌سێكی هاوته‌مه‌نی خۆم دوای به‌یانی باش به‌زه‌رده‌خه‌نه‌یه‌كه‌وه خۆی ناساند، منیش خۆم پێناساند، پێكه‌وه كه‌مێك ژیانی یه‌كدیمان ته‌ته‌ڵه كرد.\nپرۆفیسۆر ستیڤن مامۆستای زانكۆی نورس داكۆتا-یه له‌شاری فارگۆ كه دووه‌م زانكۆیه له‌سه‌ر ئاستی ویلایه‌ته‌كه، پسپۆرییه‌كه‌ی له‌به‌شێكی بچوكی مایكرۆسۆفت-دایه، هه‌رچه‌نده ئه‌و زۆر بۆی شیكردمه‌وه، به‌ڵام من چونكه شاره‌زایم له‌بواری ئه‌له‌كترۆنیاتدا نییه خۆ ئه‌گه‌ر به‌كوردیش باسی بكردایه هه‌رئه‌وه‌نده تێده‌گه‌یشتم. پرسیاره‌كه‌ی سه‌ره‌وه‌م به‌شێوه‌یه‌كی دیكه لێكرد، پێموت:”ئایا جیاوازی هه‌یه له‌نێوان كه‌سێك كه له‌وڵاتێكی تره‌وه بێت بۆ خوێندن له‌سه‌ر حسابی وڵاته‌كه‌ی‌و دواتر بگه‌ڕێته‌وه له‌گه‌ڵ كه‌سێك كه حكومه‌تی ئه‌مریكی پاره‌ی خوێندنی بۆ سه‌رف بكات و له‌ئه‌مریكا بمێنێته‌وه؟”.\nپێتان سه‌یر نییه بڵێم ستیڤن 5 ده‌قیقه له‌سه‌ر ئه‌م پرسیاره راوه‌ستا، ئه‌یهێناو ئه‌یبرد، دوای ئه‌وه زۆر به لاستیكی وه‌ڵامی دامه‌وه، كه بۆ من باوه‌ڕپێكه‌ر نه‌بوو، بۆیه دووباره‌م كرده‌وه و پێموت، ئه‌مه‌وێت وه‌ڵامێكی باوه‌ڕپێكه‌رو دروستم چنگكه‌وێت. ئه‌و ئه‌مجاره هیچ پێچ و په‌نایه‌كی نه‌كرد و وتی:”به‌ڵێ …جیاوازی گه‌وره‌ی هه‌یه…”.\nئه‌و وه‌ڵامه‌ی كه من چنگمكه‌وت بۆ خوێندكارێكی كورد و عه‌ره‌ب و تورك له‌گه‌ڵ چینی و كوریایی و هندی جیاواز بوو، ئه‌و به‌كورتی وتی، چینی و كۆریایی و هیندییه‌كان ئه‌گه‌ر ئێمه‌ش له‌هه‌ندێك زانیاری ده‌ستبه‌رداریان بین، ئه‌وان ده‌ستبه‌رداری ئێمه نابن و زیاتریان ده‌وێت، به‌ڵام تورك و عه‌ره‌ب و كورد به‌كه‌مترین زانیاری رازی ئه‌بن، له‌سه‌ر هه‌موو ئه‌مانه قسه‌یه‌كی زۆر راستگۆیانه‌ی كرد و وتی:”ئه‌وه‌ی حكومه‌ت و ده‌وڵه‌ته‌كه‌ی خۆی پاره‌ی بۆ ده‌دات و ده‌گه‌ڕێته‌وه بۆ وڵاته‌كه‌ی نابێته كادری ئێمه و خزمه‌تی ئه‌مریكا ناكات، بۆیه له‌سه‌ر خۆیه‌تی چه‌ند كادرێكی باش ده‌رده‌چێت، به‌ڵام كاتێك حكومه‌تی ئه‌مریكی پاره‌یه‌كی زۆر له خوێندكارێكدا سه‌رفده‌كات، ئه‌بێت زیاتر له‌و پاره‌یه پسپۆرێتی و شاره‌زایی هه‌بێت”.\nله‌درێژه‌ی قسه‌كانیدا به‌زه‌رده‌خه‌نه‌یه‌كه‌وه ئاماژه‌ی به‌وه‌دا كه نابێت شتێكی ترمان بیر بچێت ئه‌وانه‌ی له‌سه‌ر حسابی وڵاته‌كه‌یان دێن و ده‌گه‌ڕێنه‌وه، له‌ئه‌مریكا high school واته قۆناغی ناوه‌ندی و دواناوه‌ندیان نه‌خوێندووه، له‌هه‌مانكاتدا پێش وه‌رگرتن له ماسته‌ر و دكتۆرا كۆمه‌ڵێك تاقیكردنه‌وه‌ی سه‌خت و زۆر هه‌یه ئێمه به‌خوێندكارانی خۆمانی ده‌كه‌ین، ئه‌وان نازانم له‌وڵاتی خۆیان ئه‌م پرۆسانه چۆن ده‌كه‌ن؟ یاخود نایكه‌ن، ئه‌وه‌ی بۆ ئێمه جێگه‌ی سه‌رنجه ئه‌وه‌یه ئه‌و كه‌سه نابێته كادری ئه‌مریكا و له‌ئه‌مریكا نامێنێته‌وه و بواری نادرێت بمێنێته‌وه ئیتر له‌وڵاتی خۆی چیده‌كات، پێناچێت كێشه‌ی ئێمه بێت.\nستیڤن نمونه‌ی لاوێكی عه‌ره‌بی خه‌ڵكی ئوردنی بۆ هێنامه‌وه كه نمره‌ی كۆتایی پله‌ی ماسته‌ره‌كه‌ی هێنده نزم بووه ئه‌گه‌ر خوێندكارێكی ئه‌مریكی ئه‌و پله‌یه بهێنێت له هیچ شوێنێكی ئه‌م ئه‌مریكایه كاری چنگ ناكه‌وێت، كه‌چی ئه‌و به ستیڤن-ی وتووه ته‌نیا نامه‌ی ماسته‌ره‌كه وه‌رگرێت و بگه‌رێته‌وه كێشه نییه.\nكۆتا قسه‌م ئه‌وه‌یه، پرۆفیسۆر ستیڤن وه‌ڵامی ئه‌و پرسیاره‌ی سه‌ره‌وه‌ی دامه‌وه كه له پێشه‌كی ئه‌م وتاره‌دا خستمه‌ڕو.


هۆکارەکانی هەرەسی سوپای ئەفغانستان لە عێراق و هەرێم بوونی هەیە؟ – لڤین پرێس\nدوای ٢٠ ساڵ راهێنان لەسەر دەستی سوپای ئەمریکا و خەرجکردنی زیاتر لە ٨٨ ملیار دۆلار و پۆشتەکردنی سوپای ئەفغانستان هەرەسهێنانی لە چەند هەفتەیەکدا بووەتە باسوخوازی زۆربەی میدیا و پسپۆڕانی سەربازی، بە تایبەت کە لە ئێستادا تالیبان گەیشتووەتە دەروازەکانی کابولی پایتەخت.\nچۆن دەبێت سوپایەک بەهێزترین سوپای جیهان ڕاهێنانی پێ کردبێت و پۆشتە و پەرداخی کردبێت، بەو خێراییە هەرەس بهێنێت؟.\nئێستا قسەکە لەسەر ئەوەیە هۆکاری ئەو هەرەسهێنان و خۆبەدەستەوەدانە چییە، بڕیاری کشانەوەی ئەمریکایە، یان خودی لێپرسراوە ئەفغانییەکانە؟ بە تایبەت سوپای ئەفغانستان لەسەر ئاستی جیهان لە پلەی ٧٥ هەمیندایە.\nسوپاکە بە ناو سوپا بووە، بەڵام لە ناوەوە وێران و بێسەروبەر بووە، پسپۆڕانی بواری سەربازی وسیاسی گرنگترین هۆکارەکانی هەرەسی سوپا و هێزە ئەمنییەکانی ئەفغانستان دەگێڕێنەوە بۆ:\n*سوپای ئەفغانستان لەسەر وەرەقە ٣٠٠ هەزار سەرباز بووە، بەڵام خۆرئاواییەکان دەڵێن تەنها ٦٠ هەزاری حەقیقییە و هەموو بە بندیوار پارەکەی لەلایەن بەرپرسانەوە خوراوە.\n*سەرکردایەتی سوپای و هێزە ئەمنییەکان لەدەستی کەسانی شارەزا و پسپۆڕدا نەبووە، بەتایبەت لەسەر ئاستی شارەزایی و زانستنی سەربازی و لێوەشاوەیی سەرکردایەتی و ئیدارەدانی سوپا.\n*بوونی گەندەڵی لە ناو سوپای ئەفغانستان کە ببووە خۆرە و ڕۆژ لە دوای ڕۆژ وێران و هەلا هەلای دەکرد.\n*سوپا و هێزە ئەمنییەکان لەسەر بنەمای بیروباوەڕ و مەعناوێتێکی راستەقینە بنیات نەنرابوو، بە واتای کەس وەلائی راستەقینەی بۆ سوپا نەبووە جگە لە موچە و دەستکەوتی مادی نەبێت، بۆ ئەوەی ڕۆژێک لە رۆژان بیر لە خۆبەدەستەوەدان و هەڵاتن نەکاتەوە.\n*کۆمەک و هاوکارییەکانی ئەمریکا و ئەوروپا هەرچەندە هاوکاری راستەقینە بوون، بەڵام لەسەر شێواز و پەیڕەوی ئەمریکا و خۆرئاوایی بووە نەک ئەفغانی، بە هیچ شێوەیە مێژووی سوپای ئەفغانستان و سروشتی ئەندامەکانی لەبەرچاو نەگیراوە.\n*کشانەوەی بە پەلەی سوپای ئەمریکا و جێهێشتنی خێرای ئەفغانستان و لە کاتێکدا سوپای ئەفغانستان خۆی بۆ پێشهاتی وا ئامادە نەکردبوو، لە کاتێکدا ئەو کشانەوەیە هەر دەبوایە ڕووبدات.\n*حکومەتی کابول پلان و ئامادەکاری نەبووە بۆ لە ئەستۆگرتنی بەرپرسیارێتی و لێدوانەکان لەسەر توانای سوپا و هێزە ئەمنییەکان تەنها قسەی بۆش و بێ کردار بووە و هیچی تر.\n*پشتێن لێکردنەوە و پشتبەستی ڕەها بە سوپای ئەمریکا و هاوپەیمانەکان، هاوکارییەکانی هاوپەیمانان(پارە و چەک و خۆراک) بەشێوەیەکی بەرنامە بۆ داڕێژراو خەرجنەکراوە، بەشێکی زۆری چووەتە بەر دەستی فەرماندە باڵاکانی سوپا و هێزە ئەمنییەکان و بە گەندەڵی خواردوویانە و فرۆشتوویانەتەوە.\n*پانتایی ئەفغانستان ٦٥٠ هەزار کیلۆمەتری چوارگۆشەیە، بۆیە ئەو سوپا و هێزە ئەمنییەی کە هەیەتی، دەبێت هەر هەزار کیلۆمەتر بدرێتە دەستی ٢٨٦ کەس، کە ناتوانرێت وەک پێویست بپارێزرێت، ئەوەش وایکردووە تالیبان هێرشی کتوپڕ بکات.\nگرنگترین هۆکاری هەرەسهێنانی سوپای ئەفغانستان دەگەڕێتەوە بۆ ئەوەی، کاتێک تالیبان هێرشەکانی دەستپێکردووە، لەناو ریزەکانی سوپای ئەفغانستاندا ئەو بۆچوونە بڵاوببۆوە، حکومەتە گەندەڵەکەی ئەشرەف غەنی ئەوە نییە خۆتی بۆ بەکوشتن بدەیت.\nپڕۆژەیەکی کارەبا لە سلێمانی بە نزیکەی سێ ملیار دینار جێبەجێ دەکرێت\nتاڵیبان دەیەوێت کابول بە بێ شەر بگرێت


کوردەکانی سووریا چەکی زۆر پێشکەوتەی ئەمریکییان پێیە - Mehr News Agency\n3 sermawezê 2019 - 21:26\nNews Code 29165\nمیدیاییەکی جیهانی درکاندی:\nکوردەکانی سووریا چەکی زۆر پێشکەوتەی ئەمریکییان پێیە\nگۆڤارێکی ئەمریکی ئاشکرای کرد کە ئەمریکا ئەگەرچی لە شەڕی تورکیا، پشتی کوردەکانی بەردا، بەڵام پێشکەوتەترین چەکی مووشەک‌هاوێژی دژە تانکی خۆی پێ داون.\nبە ڕاپۆرتی ئاژانسی هەواڵی مێهر، گۆڤاری نەیشنەڵ ئینترێست لە ڕاپۆرتێکدا ڕایگەیاند کە ئەگەرچی کوردەکان چیتر لە پاڵپشتیی ئەمریکا بەهرەمەند نین، بەڵام لە ماوەی چەندین ساڵ هاوپەیمانیی ئەمریکا چەکی مووشەک‌هاوێژی پێشکەوتەی وەک "تاو"ی ئەمریکییان لە بەردەستە.\nئەو گۆڤارە بە ئاماژە بەوەی کە تورکەکان بە ئاسانی ناتوانن ناوچەگەلی ژێر کۆنتڕۆڵی کوردەکان بگرن، نووسی: کوردەکان لە ماوەی ٥ ساڵ هاوپەیمانیی ئەمریکا، توانیان چەکی مووشەک‌هاوێژی دژە تانک بە دەست بێنن و بەو چەکانە دەیان تانک و زرێپۆشی تورکیای پێ لە ناو بەرن.\nبە وتەی نەیشنەڵ ئینترێست لەوڕۆدا "تاو" یەکێکە لە پێشکەوتەترین و زیرەک‌ترینی مووشەک‌هاوێژەکانی دەسکردی ئەمریکا بە بڕەوی ٣ کیلۆمەتری کە لە ناو سووریادا بە دەستی کوردەکانەوەیە و ساڵی ٢٠١٧ ڕادەستیان کراوە، بەڵام ئەمریکا هیچکات لەوبارەیەوە ڕوونی نەکردەوە کە بۆ بەرۆژترین چەکی بەرهەمی ئەمریکی بۆ دراوەتە کوردەکان؟


تورکیا ئیدانەی ئەو بێڕێزیەی کرد کە لە نەرویج دژبە قورئانی پیرۆز کرا\nوەزارەتی دەرەوەی تورکیا، کاردانەوەی نیشان دا بەرامبەر دڕاندنی قورئانی پیرۆز لە نەرویج و رایگەیاند ”بەتوندترین شێوە ئیدانەی بێڕێزی دەکەین بەرامبەر قورئانی پیرۆز لەلایەن گرووپێکی دوژمن بە ئیسلام و رەگەزپەرستەوە لە نەرویج”.\nلەو بارەیەوە، وەزارەتی دەرەوەی تورکیا، راگەیەندراوێکی سەبارەت بەو بێڕێزیە بڵاو کردەوە کە لە نەرویج بەرامبەر قورئانی پیرۆز کرا.\nلە راگەیەندراوەکەدا هاتووە ”بەتوندترین شێوە ئیدانەی بێڕێزی دەکەین بەرامبەر قورئانی پیرۆز لەلایەن گرووپێکی دوژمن بە ئیسلام و رەگەزپەرستەوە لە نەرویج. وەک هەمیشە دووپاتی دەکەینەوە، ئەو جۆرە کردە هاندانانە، تەنها موسڵمانان ناکەنە ئامانج، بەڵکو دەوڵەتانی یاسا و سیستمەکانی دیموکراسیش دەکەنە ئامانج. ئەو پاشماوانەی نازی وەک ڤایرۆس دەوری کۆمەڵگەکەیان داوە و زیانی پێ دەگەیەنن”.\nلە راگەیەندراوەکەدا، هەروەها باس لەوە کراوە کە بەرەنگاربوونەوەی ئەو عەقڵیەتە نەخۆشانە تەنها بە وەلانانی ئەو سیاسەتمەدارانە دەبێت کە ئەو بۆچوونانە بڵاودەکەنەوە، جەختیش لەسەر ئەوە کراوەتەوە کە کۆکردنەوەی رەگەزپەرستیی و دوژمنایەتیکردنی ئیسلام لە چوارچێوەی ئازادی رادەربڕیندا زۆر هەڵەیە.\nلە بەشێکی دیکەی راگەیەندراوەکەدا باس لەوە کراوە کە رێگری نەکردن یان خاوەندارێتیکردنی بەشێکی ئەو گوتە رەگەزپەرستیانە لەلایەن رەوتی پارتە سیاسییە سەرەکییەکانەوە لە پێناو دەنگدا، مەترسییەکی زۆر جددی دروست کردووە و هاتووە:\n”تورکیا هەمیشە بەردەوام دەبێت لە بەرەنگاربوونەوەی رەوتی رەگەزپەرستی فاشیسزم. لەو چوارچێوەیەشدا داوا لە سیاسەتمەدارانی ئەورووپا و دامودەزگاکانی دەکەین ئەو مەترسییە بە جددی وەرگرن و بەرەنگاری ببنەوە. بە داخەوە لە ماوەی چەند ساڵی رابردوودا لە وڵاتانی سکاندناڤیا کە بانگەشەی ئەوە دەکەن لە بابەتەکانی دیموکراسیی، مافەکانی مرۆڤ و سەروەری یاسادا پێشەنگن، ئەو جۆرە کردانە بەرامبەر کتێبە پیرۆزەکەمان رووی لە زیادبوون کردووە. چاوەڕوانین بەرپرسانی نەرویج هەموو رێکارییەکی پێویست بگرنەبەر بۆ ئەوەی ئەو کردانە دووبارە نەبنەوە کە تشرینی دووەمی رابردوو کردەیەکی هاوشێوەی ئەوە روویدا”.\nدوێنێ گرووپێکی راستڕەوی توندئاژۆی دژبە ئیسلام لە ئۆسلۆی پایتەختی نەرویج لەبەردەم پەرلەمانی ئەو وڵاتەدا، قورئانی پیرۆزی دڕاند.


کوردیپێدیا - ئەندازیار عوسمان\n👫 ئەندازیار عوسمان | پۆل: کەسایەتییەکان | زمانی بابەت: 🏳 کوردیی ناوەڕاست\nئەندازیار عوسمان، رۆشنبیرو بانگخوازی ئیسلامی.\n1959 لەسلێمانی لە دایک بووە\n1981 کۆلێژی ئەندازیاری تەواوکردووە\nیەکێکە لە دامەزرێنەرانی پەیمانگای بانگخوازان کە لە ساڵی 2014 دامەزراوە..\n1. 👁 رامان لە قورئان\n2. 👁 زەوق و سەلیقە\n3. 👁 ژیانەوە بەرگی 1-8\n4. 👁 سڵاو لە فریشتەکان\n➕ ئەم بابەتە لەلایەن: (زریان سەرچناری)ەوە لە: Oct 3 2018 9:20AM تۆمارکراوە\n📷 فایلی وێنە 1.0.1 121 KB Oct 3 2018 9:20AM زریان سەرچناری


ڕوانگه: یه‌ک ساڵ دوای ڕێکه‌وتنی ناوه‌کی و ڕاوێژکاری باڵای سۆپای قۆدس وه‌ک سێهه‌مین باڵوێزی ئێران له عێراق\nوه‌زاره‌تی ده‌ره‌وه‌ی ئێران له ساڵه‌هاتی جێبه‌جێ کردنی ڕێکه‌وتنی ناوه‌کی نێوان ئێران و زلهێزه جیهانییه‌کان، ڕاپۆرتی سێ مانگه‌ی خۆی پێشكه‌شی کۆمیته‌ی ئاسایشی نیشتمانی و سیاسه‌تی ده‌ره‌وه‌ی مه‌جلێسی ئێران کردوه و تێیدا له‌گه‌ڵ ئاماژه دان به ده‌ستکه‌وتنه‌کانی ئێران هه‌ڵوه‌شاندنه‌وه‌ی گه‌مارۆکان تێشکی خسته‌وه‌ته سه‌ر گرفته‌کان و دژواریه‌کانی ڕێکه‌وتنه‌که‌ش.\nساڵێک دوای ده‌ستپێکی جێبه‌جێ کردنی ڕێكه‌وتنه‌که، چه‌ند دوو لایه‌نه‌که له ده‌ستکه‌وته‌کانیان له‌م ڕێکه‌وتنه‌دا ڕازین؟ ڕێکه‌وتنی ناوه‌کی چه‌ند به ئامانجه‌کانی خۆی گه‌یشتوه و چه‌ند ئه‌گه‌ری ئه‌وه هه‌یه که سه‌رۆک کۆماری نوێی ئه‌مه‌ریکا وه‌ک له بانگه‌شه‌کانی هه‌ڵمه‌ته‌کانی سه‌رۆکایه‌تی ئاماژه‌ی پێده‌دا هه‌نگاو هه‌ڵبێنێت بۆ هه‌ڵوه‌شاندنه‌وه‌ی ڕێکه‌وتنه‌که؟\nوه‌ک ناوه‌ندی هه‌واڵنێری فه‌رمی ئێران ڕایده‌گه‌ینێت ژنێراڵ ئیره‌ج مه‌سجێدی، ڕاوێژکاری باڵای قاسم سۆلێمانی، فه‌رمانده‌ی هێزی قۆدسی سۆپای پاسدارانی ئێران وه‌ک باڵوێزی نوێی ئێران له عێراق هه‌ڵبژێردراوه. ئێشتا دیاره نیه بالوێزی نوێ که‌ی کاری خۆی له عێراق ده‌ست پێده‌کات.\nئاغای مه‌سجێدی سێهه‌مین باڵوێزی ئێران له به‌غداد دوای ڕووخانی ده‌سه‌ڵاتی سه‌دام ده‌بێت و وه‌ک هه‌ر دوو باڵوێزی پێشوو هیچ پێشینێه‌ێکی دیپلۆماسی نیه و ساڵانێکی زۆره وه‌ک هێزێکی ئه‌منی و سه‌ربازی له ده‌سه‌ڵاتی ئێراندا ئاماده بووه.\nئاغای مه‌سجێدی چه‌ند ڕۆژ پێش ڕاگه‌یاندنی هه‌واڵی به‌رپرسیاریه‌تی نوێی له باڵوێزخانه‌ی ئێران له عێراق، له کۆبوونه‌وه‌یێکدا وتبووی ئێستا به‌ره‌ی سه‌ره‌کی شه‌ر بۆ هێزه‌کانی ئێران، موسڵ و لۆبنان و حه‌ڵه‌ب و سووریایه و جه‌خدی له‌سه‌ر ئه‌وه‌ش کردبوو که تا كۆشتنی ئاخرین داعێشی سۆپای ئێران له سووریا ده‌مێنێته‌وه.\nجه‌واد مه‌نسووری یه‌ک له یه‌که‌مین فه‌رمانده‌کانی سۆپای ئێران پێشتر وتبووی باڵوێزه‌کانی ئێران له عێراق و سووریا و لۆبنان ئه‌ندامانی هێزی قۆدسی سۆپای پاسدارانی ئێرانن. بۆ چی باڵوێزه‌کانی ئێران له‌و وڵاتانه له هێزی قۆدسی سۆپای پاسدارانه‌وه دێن؟ وه‌زاره‌تی ده‌ره‌وه‌ی ئێران بۆ چی له دانانی ئه‌م باڵوێزانه هیچ ڕۆڵێکی نیه؟\nله به‌رنامه‌ی ڕوانگه‌ی ئه‌م حه‌وته‌دا میوانداری به‌ڕێزان ئه‌مین سۆرخابی، لێکۆڵه‌ری سیاسی له ئاڵمان و هاوڕێ یووسفی، لێکۆڵه‌ری سیاسی له هه‌رێمی کوردستان ده‌که‌ین تا بپه‌رژینه سه‌ر ئه‌م دوو باسه که ئاماژه‌مان پێدا.


كۆنه به‌عسیه‌كان واز له ده‌مدریژی و موزایه‌ده ناهینن\nMonday, 03.07.2022, 23:55\nئه‌شواق جاف له‌نمونه\nئه‌وانه‌ی زۆرترین وقوربانیان داوه‌و، بوونه‌ته سوتماكی ئه‌و شۆرش و راپه‌ریه‌نه شه‌رم ده‌كه‌ن ده‌م بكه‌نه‌وه، به‌لام هه‌رچی كۆنه جاش و به‌عسی و كۆنه ئه‌من و پیاوی رژیم و مسته‌شاره‌كانه، رۆژانه زمان دریژی ده‌كه‌ن و، مزایه‌ده‌به‌سه‌رخه‌ڵكی هه‌ژاره‌و قوربانیده‌ری ئه‌م باشووری كوردستانه‌وه ده‌كه‌ن.\nله‌م راپۆرته‌دا كه ماوه‌ی دوو هه‌فته‌یه به‌دواداچوون و دیراسه‌تم كردووه، ئه‌وانه‌ی خیانه‌ت و جاشیتی و گه‌نده‌ڵی و ده‌ڵاڵی بۆ بنه‌ماله‌كان و حزبه ده‌سته‌لاتداره‌كان ده‌كه‌ن، بۆ زیاتر پاره وه‌رگرتن و مشه‌خۆری و خۆ په‌رینه‌وه له‌و خیانه‌ت و تاوانه‌ی رابردوو، بوونه‌ته زورنا ژه‌نی پیا هه‌ڵدان به مه‌سعود بارزانی و بنه‌ماله خیانه‌تكاره‌كه‌ی بارزان و جه‌لال تاڵه‌بانی و یه‌كیتی وكوره شیت و هه‌رزه‌كاره‌كانی.\nله‌م راپۆرته بزانن كین ئه‌وانه‌ی بوونه‌ته پاله‌وانی رۆژگار، كه مه‌له‌فه‌كانیان بۆگه‌نی لی ده‌باریت.\nئه‌شواق جاف دوو رۆژه ده‌لیت كه‌س سه‌ری بۆ مووچه نه‌وی ناكات و، ده‌بیت ده‌رفه‌ت بدریته مه‌سرور بارزانی تا كوردستان رزگار بكات؟!\nئه‌شواق جاف له ریگه‌ی دكتۆر ئومید مه‌تحته‌وه كه سه‌ركرده‌ی به‌عس بوو، سه‌دامی بینوه‌و به هۆی خوشكه‌كه‌یه‌وه كه بوكی ماڵی جه‌لالی مه‌لا كه‌ریم بوو، ئه‌و پیاوه‌ی به‌ریوه‌به‌ری كارگه‌ی شه‌كری سلیمانی بوو، كاتی خۆی له ته‌ندروستی سلیمانی له زاتیه بوو، ده‌ستدریژی كرده سه‌ر ده‌یان ژن و كچانی ئه‌وشاره‌وه، دواجار جه‌لالی مه‌لا كه‌ریم له تووی مه‌لیك له مزگه‌وتی بۆسكانه‌یكان كوشتیان و، ئیستا ئه‌شواق جاف دوای ئه‌وه‌ی هاوسوه‌رگیری له‌گه‌ل كه‌سیكدا كرد به‌ناوی حه‌مه گریزه‌یه‌وه كه پیاوی ئه‌منی عه‌ره‌بت بوو، ده‌ستی له خیانه‌ت و جاسوسی هه‌بوو وه‌ك كه‌مال قه‌ره‌داغی باسی كردبوو، ئه‌شواق جاف خاوه‌نی 20 ملیۆن دۆلارو پاسپۆرتی دبلۆماسی و خاوه‌نی هۆتیلیكه له سلیمانی مه‌ساج و دیسكۆی هه‌یه.\nهه‌روه‌ها كه‌س یدووه‌م\nئامانج عه‌بدوڵڵا سوور برازای عه‌لی و عوسمانی سابیره سوور كه‌پ یاوی ئه‌منی عامه بوون، سه‌ربه حاجی عه‌بدوو دوای ئه‌وه‌ی ده‌ستیان له زۆرترین خیانه‌ت و تاوان بوو دژی كورانی یه‌كیتی و بوونه خاوه‌نی زۆر شت، به‌لا/ پاش راپه‌رین خۆیان كرده ناو یه‌كیتی و، دواتر كاریان بۆ ده‌زگای زانیاری ده‌كرد و، به‌نهینش كاریان بۆ پاراستن ده‌كرد، تا ئه‌وكاته‌ی ئاشكرابوون به بریاری جه‌بار فه‌رمان به سزاری گه‌ل گه‌یه‌ندراون،ئ یستا ئامانجی عه‌بدوڵڵا سوور به لوت خوار ناسراوه به‌خۆی و نیانی هاوسه‌ریه‌وه 4 په‌یجی علوج بۆ پاراستن به‌ریوه ده‌به‌ن و، سوكایه‌تی به نه‌وه‌ی نوی و كۆمه‌لی دادگه‌ری و ئیسلامیه‌كان ده‌كه‌ن و، هه‌ندیك جار دژی په‌یجه‌كانی سه‌ربه بالی نیچیره‌ڤان بارزانیش شت ده‌نووسیت.\nئامانج به‌ریگه‌ی سه‌رۆ قادرو ئازای حه‌سیب قه‌ره‌داغی یه‌وه سه‌رپه‌رشتی ئۆپه‌راسیۆنی شه‌ره جنیوه‌كان ده‌كات.\nباهات حه‌سیب قه‌ره‌داغی و ئازای برای\nباهات حه‌سیب قه‌ره‌داغی كاتی رژیمی به‌عس به‌ریگه‌ی هاوسه‌ره‌كه‌ی كه سالۆنی هه‌بوو كاری جاسوسی یان بۆ ئه‌منی سلیمانی ده‌كرد و، به‌ریگه‌ی نیگاری خوشكی كه وینه‌كیش بوو شیوه‌كاری بوو، 3 جار دیاری سه‌دامیان له ریگه‌ی شیخ جه‌عفه‌ری پاریزگار پیشووتر و كاكل ئاغا پاریزگاری پیشووی تر پیاوانی رژیمی به‌عس وه‌رگرت بوو.\nدوای راپه‌رین باهات نه‌یویرا ببته یه‌كیتی و له ترسا بووه حزبه‌كه‌ی حه‌مه دزه‌ی سۆشیالیست و له كه‌ناله‌كه‌ی حه‌مه خه‌ڵكی فریو ده‌دا، تا دوای 31ی ئاب به دووس ال باهات به‌ریگه‌ی ئازاری برایه‌وه كه 4 مه‌وج بوو هه‌موویان بوونه پارتی و جاسوس و پیاوی سه‌رۆ قادر.\nئیستاش باهات و ئازا باسی مه‌رجه‌ع بوونی مه‌سعودبارزانی ده‌كه‌ن، له‌كاتیكدا خۆیان باوه‌ریان به‌و قسانه نیه‌و، ئازاخۆی وتیه‌تی مالی بارزانی به‌س پیاندا هه‌لبده، زوو هه‌لده‌خه‌له‌تین و سوودیان لیوه‌رده‌گریت.\nسه‌رهه‌د ئنوه‌ر به‌گ و براكانی ئیستا ئه‌مانه بوونه‌ته تیكۆشه‌رو كورد په‌روه، كه رۆژانیك پیشمه‌رگه‌ی یه‌كیتی یان نه‌ك هه‌ر شه‌هید ده‌كرد، به‌لكو به‌سه‌یاره ترمه‌كه‌یان به‌ناو بیتواته دا راده‌كیشا و، مه‌سعود بارزانی ئه‌ندازیاری 31ی ئاب 300 خانووی بۆ ئه‌و بنه‌ماله خیانه‌تكارو جاشئاوایه دروست كردووه و، وه‌ك خاڵه‌سه‌ید كاكه فه‌رمووی مه‌سعود بارزانی ئه‌وه‌نده عاشق به‌جاش و خائین و سۆزانیه و كچه ده‌مرووته‌كانی تیكتۆكه، ئه‌وه‌نده‌ش دژی پیشمه‌رگه‌و تیكۆشه‌ره‌كانه.\nسه‌رهه‌د جواد ناسراوه به شیخ سه‌رهه‌د ئه‌ندامی ئه‌نجومه‌نی سه‌ركردایه‌تی سلیمانی هه‌له‌بجه وئامۆزای عارف ته‌یفور، كه له كاتی به‌عسدا ئه‌فسه‌ری حه‌ره‌س جمهوری بووه‌و به‌شداری پرۆسه‌ی به‌دناوی ئه‌نفالی كردووه‌و، ئیستا ئه‌م خائینه دوای ئه‌وه‌ی هه‌رچی سمان و پاره‌ی حه‌مه‌ی كاكه ره‌زای ئامۆزای بوو خواردی و خۆی كردۆته ده‌مراستی خه‌لكی ده‌لیت، سلیمانی بوونه‌ته جاشی حه‌شدی شه‌عبی، سه‌یره كۆنه پیاویكی به‌دره‌وشتی وه‌ك سه‌رهه‌د و حسین جاف و حاجی جه‌مال و لیوا شیخ رزگاری شیخ تاهیری نزاره‌ی پیاوی ئه‌بو ئه‌سوه‌دی سلیمانی و،مسته‌فا ئاغا به ئیسقان ئاغا ناسراوه‌و،خزمه‌كانی ده‌رویش ئاغا كه هه‌موویان جاشی مه‌حمود به‌گی گۆڵی بوون، به براكانی ده‌رویش ئاغاوه و، مامی ریباز حه‌ملان كه پیاوی ئه‌منی سلیمانی بوو،شه‌مال عه‌لی ناسراوه به شه‌مالی گومرگ پیاوی ئه‌من بووه له ریگه‌ی عه‌زیزی مریشك و دوای هه‌ویه‌ی جاشیتی له‌لای عه‌لی سه‌لیما هه‌بوو، خه‌فیفه بووه‌و پاش راپه‌رین هه‌ویه‌ی جاشیتی شه‌مال له‌لای خاله بارزان سابیر بووه برای كه‌مال سابیر و، ئیستا شه‌مال بۆته ملازم موحسینی سلیمانی و رۆژنامه‌نوسان و په‌رله‌مانتار ده‌رفینیت و، هه‌ره‌شی كوشتنیان لی ده‌كات.\nئەرشیفی (كۆمیتەى پاراستن)ی نووسەر\nگەڵ بزاڤى ئازادیخوازى گەلى كوردان؟ یان لەگەڵ دەسەڵاتدارانى توركیا؟


کوردستان (بە واتای وڵاتی کوردان) ناوچەیەکە لە ڕۆژھەڵاتی ناوین کە زۆربەی دانیشتوانی کوردن. کوردستان دەکەوێتە خۆرھەڵاتی تورکیا (باکووری کوردستان)، باکووری عێراق (باشووری کوردستان)، باکووری خۆرئاوای ئێران (ڕۆژھەڵاتی کوردستان) و چەند پارچەیەک لە سووریا (ڕۆژاوای کوردستان) و ئازەربایجان و ئەرمەنستان. دیاریکردنی سنووری کوردستان یەکێکە لە دۆزە پڕ تەنگ و چەڵەمەکان، چونکە ئەو وڵاتانەی جڵەوی دەستەڵاتی کوردستانانیان بە دەستەوە وەک یەکەیەکی جوگرافی یان نەتەوەیی چاوی لێناکەن\nعێراق و تونێلێکی تاریک: حکومەتی زۆرینە، تەوافوقی نیشتیمانی، جەنگی ناوخۆ\n11/9/2021 5:15:00 PM\nبارودۆخی عێراق گەیشتۆتە ترۆپکی ئاڵۆزیی خۆی مەترسییەکان زیاتر ئەبن. یەکەمجارە، دوای پرۆسەی ئازادی عێراق بە درۆن هێرش بکرێتەسەر ماڵی سەرۆک وەزیران. یەکەمین جارە هەست ئەکەیت خۆپیشاندانەکان لە گۆڕەپانی تەحریرەوە ئاڕاستەو شوێنی خۆیان گۆڕیوە بۆناوچەی سەوزی بەغدا؟. نزیکەی مانگێک تێپەڕی بەسەر ئەنجامدانی هەڵبژاردنەکەی (١٠ ی ئۆکتۆبەری ٢٠٢١) دا هێشتا کۆمسیۆنی باڵای هەڵبژاردنەکان ئەنجامی کۆتایی ڕا نە-گەیاندوە؟.\nئایا سێ سه‌رۆكایه‌تیه‌كه‌ى عێراق هه‌ڵ ئه‌وه‌شێته‌وه؟.\n4/23/2019 8:12:00 AM\nبه پێى ده‌ستور، ماوه‌ى پێكهێنانى حكومه‌ت له ڕۆژى ڕاگه‌یاندنى ئه‌نجامه‌كانى هه‌ڵبژاردنه‌وه (90) ڕۆژه، تیایدا دواى ئه‌وه‌ى سه‌رۆك كۆمار سه‌رۆكێك كه دیاریكراوه له لایه‌ن گه‌وره‌ترین كوتله‌ى په‌رله‌مانه‌وه بۆ ئه‌نجومه‌نى وه‌زیران ڕائه‌سپێرێت كه\nپێگەی وزەی کوردستان دوای رووداوەکانی ئۆکتۆبەر.\n12/6/2017 8:16:00 PM\nدوای رووداوەکانی ١٦ی ئۆکتۆبەری ٢٠١٧، نەوتی کوردستان لە بازاڕەکانی جیھان دەستی بە پاشەکشە کرد، ئەمەش دوای ئەوە ھات سوپای عێراق بە ھاوکاری ملیشیاکانی حەشدی شەعبی پەلاماری کەرکوکی دا و دەستی بەسەر کێڵگە نەوتییەکاندا گرت. ئەو رووداوە کاریگەری خستە سەر پشکی رۆژانەی ھەناردەی نەوتی ھەرێم لە بازاڕەکانی جیھاندا، بەندەری جەیھانی تورکی کە تا پێش ١٦ی ئۆکتۆبەر رۆژانە پێشوازی لە ٦٠٠ ھەزار بەرمیل نەوتی کوردستان دەکرد، ئێستا کەمتر لە نیوەی ئەو بڕەی بۆ دەچێ.


غەزای رەمەزان وەك وێستگەیەكی دەركەوتنەوەی داعش\nلەهەرێم هەزار و 78 تووشبووی دیكەی كۆرۆنا راگەیەنرا\nبەپەلە لەهەرێم هەزار و 78 تووشبووی دیكەی كۆرۆنا راگەیەنرا\nوێستگه نیوز ـ یاسین ته‌ها\nلە دەمی سەرقاڵی دەستەبژێری سیاسی و هێزە سەرەكییەكانی عێراق بە بڕینی كێكی حكومەتی چاوەڕوانكراوی مستەفا كازمی، داعش بە توندترین هێرشی "نەوعی” خۆی لەماوەی ساڵێكدا لە پارێزگای سەلاحەدین بەناوی "غەزای رەمەزان” دەركەوتەوە. ئەم هێرشە كە خۆكوژ و خەڵكانی "انغماسی” تێدا بەكارهاتووە، جگە لەكوشتنی 11 چەكداری هێزەكانی حەشد و پۆلیسی فیدراڵی، شپرزەیی و شۆكێكی زۆری ئەمنی لەدوای خۆی بەجێهێشت، چونكە سەرباری بەرەنگاربوونەوەی چەندین جۆر هێزی ئاسمانی و زەمینی عێراقی رێكخراوەكە تا سپێدەی 2 ئایار لە هێرش و پەلامار و دەست وەشاندن بەردەوام بوو.\nراپۆرتە ئەمەریكییەكان باس لەوە دەكەن لە مانگی ئازار و لە دەمی سەرقاڵی جیهان و ناوچەكە بە پەتای كۆرۆنا، داعش زۆرترین چالاكیی ئەنجامداوە، بۆ بەرەنگاربوونەوەی ئەم جموجوڵانەش هاوپەیمانێتی نێودەوڵەتی 20 هێرشی لە عێراق و 8 هێرشیتری ئاسمانی لە سوریا ئەنجامداوە. بەو پێەشی چەكدارەكانی ئەم رێكخراوە لە ژێرزەمین و لەناوچە دوورە دەستە دابڕاوەكانی كەركوك و دیالە، سەلاحەدین و نەینەوا بڵاون، هیچ باكیان بەكۆرۆنا نییە، باوەڕیش وایە بەرگریی و خۆپارێزیی داعشەكان بەرامبەر كۆرۆنا لەخەڵكی شارەكان یاتر بێت، لەهەموو خەڵكیتریش بێ باكتر بن لە نەخۆشییەكە، لەلایەك بەهۆی دابڕانی كۆمەڵایەتی و لە لایەكیتر بەهۆی ئایدۆلۆژیای پەڕگیریانەوە، كە پێی وایە ڤایرۆسەكە "سەربازی خوایە” و دەرفەتە بۆ تۆڵەكردنەوە لە "دوژمنانی خوا”، ئەمەش بەروونی لە ژمارە 227 رۆژنامەی ئەلەكترۆنی "النبأ” دا هاتووە كە زمانحاڵی ئێستای رێكخراوەكەیە.\nجگە لەوەش روانگەی چاودێریكردنی فەتوا (GFI) ئاماژە بەوە دەكات 40% گوتاری داعش تەرخانكراوە بۆ دروستكردنی "گوركی تاك” بە قۆستنەوەی سەرقاڵی جیهان بە بارودۆخی كۆرۆنا كە بەلای ئەوانەوە "بەخششێكی خوایی” یە.\nبەپێی سەرچاوە خۆجێییەكانی سەلاحەدین و سامەڕا سەرەتای هێرشەكانی سپێدەی 2 ئایاری داعش بۆ ناحیەی مكیشیفیە بوووە (40 كم باشوری تكریت) پاشان پەرەی سەندووە بەرەو سامەڕا و دۆر، هێرشبەرەكان لە بەرزاییەكانی حەمرین، عەجیل، عەلاس و حەویجەوە بە سواری ماتۆڕ و بەپیادە رۆشتوون، هەندێ خاڵ و رەبیەیان كردۆتەوە ئامانج كە تازە بنیاتنراون، لەمەش ترسناكتر پشتێتی پڕ لە تەقەمەنییان پێ بووە، هەندێكیش لە هێرشبەران "انغماسی” بوون، كە سەرجەم ئەمانە ئامادەكاریی پێشوەختی هێرشەكان پیشان دەدات، هەندێ لە شارەزایانیش باس لەوە دەكەن هێرشەكە بەرهەمی هەماهەنگی داعشەكانی كەركوك، دیالە، سەلاحەدین، بووە و ئەمە یەكەم كاری هاوبەشی ئەوانە لەو ناوچانە.\nوەك دەمی هەموو هێرشە كتوپڕە گورزوەشێنەكانیتری داعش، ناوەندی سیاسی و پەرلەمانی عێراق توشی شڵەژان و پەرتەوازەیی زۆر هاتوون لە شیكاركردنی هۆكار و دیاریكردنی خاڵەكانی لاوازیی هۆكار بۆ ئەم دزەكردنە گەورەیەی داعش، لەلایەك "راستڕەوە شیعەكان” دەیگێڕنەوە بۆ پلانی ئەمەریكا و بەكارهێنانی كارتی داعش بۆ مانەوەی خۆیان، لەلایەكیتر هەندێ لەسوننەكان بەیارییەكی ئێرانی دەزانن بۆ وێرانكردن و دەستگرتنی زیاتر بەسەر شارەكانیان، هەندێكیتر باس لەوە دەكەن بۆ تێپەڕاندنی حكومەتی كازمییە، لەم نێوەندەشدا لیژنەی ئاسایش و بەرگری پەرلەمان پێیوایە هێرشەكە لە سنوری چاوەڕوانكراودا بووە، بەشێكیشە لە پەرەسەندنی شێوازی كاری نوێی داعش، بەڵام هێندە هەیە لایەنە دەسەڵاتدارەكانی حكومەنی عێراق وەك پێویست هۆشدارییەكانیان بەهەند وەرنەگرتووە بۆ رێگرتن لێی.\nسەرباری ئەو تۆمەت گۆڕینەوانەشی لەبارەی هێرشەكانی بەرەبەیانی 2 ئایاری داعشەوە هەن، راستییەك هەیە زۆركەم لایەنە عێراقییەكان خۆیانی لێ دەدەن ئەویش نیوەچڵی ئەو سەركەوتنەیە كە بەسەر رێكخراوەكە راگەیەنراوە لەپاش 2017، جگە لەوەش زاڵبوونی گرنگیدان بەقەیرانەكانی كۆرۆنا، داڕمانی ئابووری، شەڕ لەسەر پشكە وەزارییەكانی حكومەتی نوێ، دەرفەتی زێڕین بوون بۆ داعش تا جارێكیتر لەرێگای هێرشی خۆكوژییەوە خۆی بكاتەوە بە سەردێڕی هەواڵ و جێگەی باسی لە عێراق و لەجیهان، ئەم پێشهاتەش نەك بۆ شیعەو سوننە بەڵكە بۆ ناوچە كوردییەكانی جێ ناكۆك بەدرێژایی زیاتر لە هەزار كیلۆمەتر جێگەی مەترسی و نیگەرانییە بۆ داهاتوو.\nسه‌رچاوه: سه‌نته‌ری لێكۆڵینه‌وه‌ی ئاینده‌یی


به‌های دراوی دۆلاری ئه‌مریكی بۆ جارێكی تر به‌رامبه‌ر به دراوی یورۆ هاتۆته خوارێ - 2004-11-23\nئه‌مڕۆ سێشه‌ممه، به‌های دراوی دۆلاری ئه‌مریكی بۆ جارێكی تر به‌رامبه‌ر به دراوی یورۆ هاته خوارێ.\nنرخی یه‌ك یۆرۆ نزیكه‌ی 1.31 دۆلارێك و سی و یه‌ك سنته. ئه‌م هاتنه خوارەوەیه‌ی ئه‌م دواییه‌ش هه‌ر له پاش ئه‌و ڕاگه‌یاندنانه هات كه گوایا ڕووسیا بڕی دراوی یورۆی له نێو دراوە بیانیه‌كانی تری بانكدا زیاتر كردووە.\nشیكه‌رەوان دەڵێن دراوی ئه‌مه‌ریكی به‌هۆی نیگه‌رانیه‌كان به‌رامبه‌ر به ناهه‌مواری بازرگانی ئه‌مه‌ریكا به شێوەیه‌كی گه‌ورە هاتۆته خوارێ.\nلاوازی دۆلاریش وا له شارەزایانی ئه‌مریكی دەكات پێشبڕكێی زیاتر له‌گه‌ڵ بازاڕەكانی جیهانیدا بكات. بۆ كڕیارانی ئه‌مریكاش، خواردنه‌وەی كهولیاتی فه‌رەنسی و ئۆتۆمبیلی ئه‌ڵمانی و شتی دیكه‌ی بازاڕەكانی جیانی گرانتر دەبێت.\nشارەزایانی ئابوری دەڵێن هاتنه‌خوارەوەی به‌های دۆلار ئه‌و كه‌لێنه ناهێڵێت كه به‌هۆی فرۆشتنی كه‌لوپه‌لی كۆمپانیاكانی ئه‌مریكاوە له دەرەوەی ووڵات و كڕینی كه‌لوپه‌لی كۆمپانیه بیانیه‌كان له لایه‌ن كڕیارانی ئه‌مه‌ریكاوە په‌یدابووە.


وەرزشوانێكی كورد پلەی دووهەمی جیهانی مسۆگەر كرد – زاگرۆس پۆست\nماڵەوە / کوردستان / وەرزشوانێكی كورد پلەی دووهەمی جیهانی مسۆگەر كرد\nوەرزشوانێكی كورد پلەی دووهەمی جیهانی مسۆگەر كرد\nهه‌ینی 21 تشرینی دووه‌م 2014\tکوردستان, هەواڵ 43 جار خوێنراوه‌ته‌وه\nوەرزشوانێكی كوردی خەڵكی شاری “دیواندەرە” توانی پلەی دووهەم لە ئاستی جیهاندا مسۆگەر بكات.\nبە پێی ئەو هەواڵانەی بە *زاگرۆس پۆست” گەیشتووە، وەرزشوانێكی كوردی خەڵكی شاری “دیواندەرە” بە ناوی “مێهران وەیسی” تەمەن 23 ساڵ لە وڵاتی “كۆماری چێك” توانی بەسەر رەكەبەرەكانی خۆیدا سەركەوێت و پلەی دووهەمی جیهان لە وباری “كیك بۆكسینگ” مسۆگەر بكات.\nبە پێی ئەو هەواڵە، 7 وەرزشكاری “كیك بۆكسینگ كار” لە 7 وڵاتی جیهان لە كێشی 52 كیلۆدا پێكەوە رەكەبەرایەتیان كرد و “مێهران وەیسی” پاش ئەوەیكە رۆیشتە قۆناغی كۆتایی، بە هۆی دۆڕان بەرامبەر بە رەكەبەرەكەی خۆی پلەی دووهەمی جیهانی وەدەستهێنا.


مەدیایا پەکەکێ گۆتنێن پارلامەنتەرێ یەنەکێ بەرەڤاژیکرن - دارکا مازی\nمەدیایا پەکەکێ گۆتنێن پارلامەنتەرێ یەنەکێ بەرەڤاژیکرن\n«رۆژ نیوز» کو ئۆرگانا مەدیایی یا پەکەکێ یە و ل سلێمانیێ وەشانێ دکەت، دوھی ل سەر حەسابا خوەیا مەدیایا جڤاکی یا ترکیێ نووچەیەک بەلاڤ کر و تێ دا ئاخافتنێن پارلامەنتەرێ «یەنەکێ» «عۆسمان سێدەری» بەرۆڤاژی کرن.\nپارلامەنتەرێ «یەنەکێ» «عۆسمان سێدەری» ل سەر حەسابا مەدیایا جڤاکی یا «رۆژنیوز-تورکی» گۆت، “ئەم بانگ ل رایا گشتی دکەین کو ل دژی ڤێ پلانا داگیرکەریێ بسەکنن و پەدەکێ راوەستینن.” د ڤیدیۆیا «رۆژ نیوزێ» دا کو ب ڤێ سەرناڤێ ل سەر حەسابا خوەیا مەدیایا جڤاکی بەلاڤ کری دا، دهێتە دیتن کو «عۆسمان سێدەری» ھەڤۆکەکا وەھا ب کار نەئانیە، بەرۆڤاژی ڤێ یەکێ گۆتیە، “ھەموو سەرۆکێن کوردان و کورد نەفرەتان ل شەرێ ناڤخوەیی دکەن. “\nعۆسمان سێدەری د ئاخافتنا خوە دا ناڤێ هیچ حیزبەکێ نابێژیت و بانگا یەکرێزیا کوردان دکەت. ھەروەھا «سێدەری» د ئاخافتنا خوە دا دبێژیت ” شەر د ناڤبەرا کوردان دا نینە”، ب تایبەتی د نھا دا.\nتشتا بالکێش ئەوە کو «عۆسمان سێدەری» ئیستیفزازێن بەردەوام یێن مەدیایی و نووچەیێن سەختە یێن «رۆژ نیوزێ» رەخنە دکەت. «سێدەری» د ئاخافتنا خوە دا گۆت، “د ناڤبەرا کوردان دا هیچ شەرەکێ چەکداری و دژمناتی نینە. تەنێ د مەدیایێ دا شەر ھەیە. دڤێ ئەڤە ژی بهێتە راوەستاندن.”\nژ بەر کو«رۆژنیوز»ێ دزانی گەلێ باشوور دێ ب سۆرانی و کورمانجی نووچەیان بشۆپینن د ڤان دو بەشان دا نووچە ب دەرەو ڤە بەلاڤ نەکر. وەکی دی، ژ بەر کو مرۆڤ تەنێ تایتلێ نووچەیان دخوینن، ل سەر مەدیایا جڤاکی سەرناڤەک کو دەرەو تێ دا بوو ھاتە وەشاندن.\nمەدیا و تۆرا مەدیایا جڤاکی یا کو «پەکەکە» وەک ئاموورەکێ شەرێ تایبەت ل دژی کوردان ب کار تینیت، ب ئارمانجا بەلاڤکرنا دژمناتیێ د ناڤ کوردان دا و هاندانا وان ل دژی هەڤدو، نووچەیێن ساختە و دەرەو بەلاڤ دکەت. گەلەک ژ ڤان راپۆران راستیێ نیشان نادەن.\nب تایبەتی «رۆژ نیوز» ب گەلەک دەرەو و نووچەیێن ساختە ل سەر باشوورێ کوردستانێ شەرەکێ تایبەت ل دژی باشوورێ کوردستانێ و پارچەیێن دن ئەنجام ددەت.


Wednesday, 04.29.2020, 15:41\nلە (صـحـیـفـة الـعـرب) دا (محمد طعیمة) وتارێکی بە ناونیشانی : تركيا لا تغمر بـ"إنسانيتها" كل الحلفاء\nئەو هەواڵە لە (العربیة) بە ناونیشانی " تركيا تغازل إسرائيل بمساعدات طبية لمكافحة كورونا" بڵاوکراوەتەوە.\n- لە تورکیا ١١٢٢٦١ سەد ووانزدە هەزار و دو سەد و شەست و یەک کەسە، بەڵام\n- لە ئیسرائیل ١٥٥٥٥ پانزە هەزار و پێنج سەدو پەنجاوپێنج کەسە.\n- لە تورکیا ٢٩٠٠ دوو هەزار و نۆ سەد کەسە،\n- بەڵام لە ئیسرائیل ٢٠٤ دوسەد و چوار کەسە.\nئەم داتایانە لە ماڵپەڕی https://www.worldometers.info/coronavirus وەرگیراون و بەردەوامیش لە بەرزبونەوەدان.


***** ***** مامۆستا مه‌لا عبدالرحمن خەندەكى کۆچی دوایی کردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات ***** ***** مامۆستا مه‌لا شێخ سەلمان شێخ عوسمان زیخانی کۆچی دوایی کردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات ***** ***** قائيمقامی قەزای شێخان سەردانی لقی شێخانی یەکێتی زانایان دەکات ***** ***** مامۆستا مه‌لا تەحسین بەشارەتی کۆچی دوایی کردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات ***** ***** لقی رانیەی یەکێتی زانایان سەردانی بەرێوەبەرایەتی گشتی تەندروستی راپەرین دەکات ***** ***** مامۆستا مه‌لا ظاهر نبی زێباری کۆچی دوایی کردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات ***** ***** مەکتەبی تەنفیزی یەکێتی زانایان پێشوازی لەشاندێکی مەرجەعی گەورەی ئایەتوڵا سید صادق حسینی شیرزای دەکات ***** ***** بەرەچاوکردنی رێنماییە تەندروستیەکان تاقیکردنەوەي یەکسانی کردنی بروانامە بەرێوە دەچێت ***** ***** ئەنجومەنی باڵای فەتوا سەبارەت بە هاتنەوەی مانگی مەولوود روونکردنەوەیەک بڵاو دەکاتەوە ***** ***** لقی سۆرانی یەکێتی زانایان پێشوازی لە وەزیری هەرێم بۆ کارو باری پێکهاتەکان دەکات ***** ***** لەسەر پرسی کۆرۆنا لقی گەرمیانی یەکێتی زانایان و ئیدارەی ناوچەکە کۆبوونەوەیەک ساز دەکەن ***** ***** مامۆستا مه‌لا ئەحمەد پیرۆمەری کۆچی دوایی کردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات\nپەیامی سەرۆکی هەرێمی کوردستان له يادى دامەزراندنی یەکێتیی زانایانی ئایینی ئیسلاميی کوردستاندا\nبه‌رواری دابه‌زاندن: 21/09/2020 : 12:51:28\nله يادى په‌نجا ساڵه‌ى دامه‌زراندنى یەکێتیی زانایانی ئایینی ئیسلاميی کوردستاندا، پيرۆزبايى له به‌ڕێزان سەرۆک و ئەندامانی مەکتەبی تەنفیزی و ئەنجومەنی ناوەندیی یەکێتیی زانایانی ئایینی ئیسلاميی کوردستان و سەرجەم مامۆستایان و زانایانی بەڕێزی ئایینی ئیسلاميی کوردستان دەکەين.\nزانایانی ئایینی هه‌ميشه ڕۆڵێكی دياریان لە پتەوکردنی بنەماکانی پێکەوەژیان و کولتووری لێبوردەیی و ئاشتیی کۆمەڵایەتی و ڕێگریکردن لە گەشەکردنی بیری توندڕەوی لە کوردستان گێڕاوه، ئێمه به ڕێز و پێزانینەوە له ڕۆڵ و ئەرکيان ده‌ڕوانين و هيواى سه‌ركه‌وتنيان بۆ ده‌خوازين.\nهەر لەم بۆنەیه‌دا داكۆكى له قووڵكردنه‌وه‌ى كولتوورى ڕەسەنی مرۆڤدۆستی و ئاشتیخوازی و یەکترقبووڵکردنى نێوان پێكهاته ئايينى و نه‌ته‌وه‌يييه‌كانى كوردستان ده‌كه‌ينه‌وه و له‌م پێناوه‌دا هه‌موو پشتگيرييه‌ك له هه‌وڵه‌كانى یەکێتیی زانایانی ئایینی ئیسلاميی کوردستان دەکه‌ين.\nژماره‌ی سه‌ردان : 7380977


نامەی رۆنالدۆ بۆ ریال مەدرید\nئالیگری وادەی پشووپێدانی رۆناڵدۆ ئاشکرا دەکات\nماڕسیلۆ بیری کریستیانۆ رۆناڵدۆ دەکات\n“میلان بە هەڵەی ناوبژیوان دۆڕا”\nڤیدیۆ سەرجەم گۆلەکانی یۆرۆ لیگ ئەم شەو\nڤیدیۆ : گۆڵی یه‌که‌می ئارسیناڵ دژی قارابه‌گ\nڤیدیۆی گۆڵه‌کان : ڤیاریال ٢-٠ سپارتاك مۆسكۆ\nڤیدیۆی گۆڵه‌کان : سێڤییا ٣-٠ کراسنۆدار\nلەلایەن بارزان سادق لە 2018/07/10 ئیتاڵیا, ئیسپانیا, بازاری گواستنەوە, یاریگا\nکریستیانۆ رۆناڵدۆ دوای تەواوکردنی پڕۆسەی گواستنەوەی لە یانەی ریال مەدرید بۆ یانەی یوڤێنتوس، نامەیەکی ماڵئاوایی بۆ هاندەران و یانەکەی بڵاوکردەوە.\nرۆناڵدۆ نیوەڕۆی ئەمڕۆ سێشەممە لە هوتێلێک لە یۆنان لەگەڵ ئاندرێیا ئانێلی، سەرۆکی یوڤێنتوس کۆبووەوە و لەسەر تەواوی وردەکارییەکان بە مووچەی هەفتانەوە رێککەوتن کە پێشبینی دەکرێت مووچەی مانگانەی بگاتە دوو ملیۆن پاوەند.\nرۆناڵدۆ نامەیەکی خۆشەویستی ئامێزی بۆ هاندەران و یانەی ریال مەدرید نووسیوەتەوە، دەقەکەی لە خواردەوە بخوێنەوە؛\nئەو ساڵانەی لەگەڵ ریال مەدریدم بەسەر برد، رەنگە خۆشترین ساتەکانی ژیانم بن. من تەنیا هەستی سوپاسگوزاریم بۆ ریال مەدرید، شاری مەدرید هەیە. چونکە کاریگەری راستەوخۆیان لەسەر دروستکردنی خۆشەویستییەکە هەبوو.\nپێم وایە کاتی ئەوە هاتووە قۆناخێکی نوێ لە ژیانم دەست پێبکەم هەربۆیە داوام لە ریال مەدرید کرد، بە گواستنەوەی من رازی بێت. ئێستا بەمشێوەیە هەست دەکەم، بۆیە داوا لە هاندەران دەکەم،تکایە لەم بڕیارەی من تێ بگەن.\nبەڕاستی 9 ساڵی زۆر خۆشم لێرە بەڕێکرد، 9 ساڵی ناوازە. بەلای منەوە کاتێکی زۆر خۆشبوو، پڕ بوو لە رێزگرتنی من، بەڵاملە هەمان کاتدا ساڵانێکی زۆر سەخت بوون، چونکە ریال مەدرید بەردەوام داواکاری گەورەی لە یاریزانان هەبوو. بەڵام زۆر باش دەزانم،هەرگیز ناتوانم ئەم ساتانە لەیاد بکەم، چونکە بەشێوازێکی زۆر ناوازە چێژم لە تۆپی پێ وەرگرت.\nهاوڕێی زۆر باشـم لەنێو یاریگا و ژووری خۆگۆڕین هەبوو، بەیەکەوە هەستمان بە گەرمایی نازناوەکان دەکرد، بەیەکەوە توانیمان 3 نازناوی چامپیۆنزلیگمان لەسەر یەک و چوار نازناو لە ماوەی پێنج ساڵ بردەوە. هەروەها لەگەڵ ئەوان لەسەر ئاستی تاکە کەسیش 4 خەڵاتی باڵۆن دۆر و 3 خەڵاتی پێڵاوی زێڕینم بردەوە. ئەمە هەمووی لەو ماوەیەدا بووە کە لەگەڵ یانەیەکی گەورە یاریم دەکرد.\nریال مەدرید دڵی منی و خێزانەکەمی داگیر کردووە، هەربۆیە دەمەوێت سوپاسی ئێوە بکەم: سوپاسی یانە، سەرۆک، بەڕێوەبەران، هاوڕێیان، تەکنیکاران، پزیشکان، ڤیزیک سێراپییەکان و تەواوی کرێکاران بکەم، چونکە تەواویان بەبێ وچان لە خزمەت یانەکەیان کاریان دەکرد.\nسوپاسێکی بێ سنوورم بۆ هاندەران و هەروەها سوپاس بۆ تۆپی پێی ئیسپانیا. لەماوەی ئەم 9 ساڵەدا یاریم لەگەڵ چەندین یاریزانی شکۆدار کرد، رێزی بێ پایانم بۆ تەواویان.\nدەزانم کاتی ئەوە هاتووە بازنەیەکی نوێ بکەمەوە، راستە من دەڕۆم بەڵام ئەم درێسە، ئەم قەڵغانە و سانتیاگۆ بێرنابیۆ بەردەوام لە هەرکوێیەک بم وەک موڵکی خۆم سەیریان دەکەم.\nسوپاسی هەموو لایەک دەکەم، وەک سەرەتا کە هاتمە سانتیاگۆ قسەیەکم کرد و ئێستاش دووبارەی دەکەمەوە: Hala Madrid!\nبەگوێرەی مێدیاکانی ئیتاڵیا، رۆناڵدۆ بەبڕی 105 ملیۆن پاوەن\nچیدیکە لە لیگا و کالچیۆ گوێمان لە وشەی”یوزع”نابێت بارسێلۆنا گرێبه‌ستی پێشکه‌شی کالیخۆن کردووه کوادرادۆ و دی ماریا هه‌نگاوێک دوورن له مان یونایتد بەوێنە: باشترین یاریە کۆتاییەکانی مێژوی خولی یانە پاڵەوانەکانی ئەوروپا\n،ریال مەدرید رۆناڵدۆ ریال مدرید\nبابەتی پێشووتەواوی پەیامەکەی کریستیانۆ رۆناڵدۆ دوای جێهێشتنی مەدرید\nبابەتی دواتر هۆکاری رۆیشتنی رۆناڵدۆ لە ریاڵ مەدرید\nوتار : کێشەکانی مێرینگی و چارەسەرەکانی


"هەرێم خۆی بۆ ڤاكسین ئامادەدەكات" - تۆڕی میدیایی خەڵک\nخانمە هونەرمەند سەنا بەرزنجی لەڕۆژی جیهانی ژناندا داوا لە خەڵک دەکات پشتگیری ژنان و کچان بکەن و یارمەتیان بدەن. سەنا بەرزنجی وتویەتی، "ژنان لە هەمو دنیا بێجگە لە هەندێک وڵات مافی دەنگدانیان هەیە، بەڵام زۆر مافی دیکەیان پێنەدراوە؛ مافی خوێندن، مافی دەربڕینی بیروبۆچون، مافی کارکردن و سەربەخۆیی ئابوری، مافی هەڵبژاردنی چارەنووسی ژیانیان". سەنا وتوشیەتی""ئەی کچ، ئەی ژن، لەبیر مەکە تۆ مرۆڤێکیت کە توانای بەدیهێنانی ئاواتەکانت هەیە، مەترسە، چۆک مەدە، چاوت لە ئاسۆی خەونەکانت بێت و ڕامەوەستە، بەڵام لە هەمان کاتدا پشتگیری ژنان و کچان بکە و یارمەتیدەر بە نەک بەربەست". سەنا دەڵێت"پشتگیری ژنان و کچان بکە و یارمەتیدەر بە نەک بەربەست. هەر ساتێک و هەر ڕۆژێک کە دەستی کچێک و ژنێک دەگرێت و هانی ئەدەیت بۆ سەرکەوتن، تۆ شکۆی ژنت وەک مرۆڤێک بەرز ڕاگرتووە"\nبەڕێوەبەری گشتی تەندروستی ڕاپەڕین: رەنگە كۆتایی ئادار بگات\nدیار ئیبراهیم بەڕێوەبەری گشتی تەندروستی ڕاپەڕین لەچاوپێكەوتنی لەگەڵ (خەڵك) ڕایگەیاند، لەهەرێمی كوردستان بڕیارە چەند نێوەندێكی تایبەت بە پێدانی ڤاكسین بكرێتەوە.\nئاشكراشیكرد رەنگە لە كۆتایی مانگی داهاتوو ڤاكسین بگاتە عێراق و بەشی هەرێمی كوردستانیش دەدرێت.\nخەڵك؛ ڤاكسینەكە سەرەتا دەدرێت بەكێ؟\nد.دیار ئیبراهیم؛ لەماوەی ڕابردوو كۆنفڕانسی لوتكەی تەندروستی كوردستان بەڕێوەچوو، بۆ ئەوەی لەسەر بابەتە یاسایی و تەندروستییەكانی هاتنی ڤاكسین قسەبكرێت، تاوەكو هاوڵاتیان بكوترێن، ئەمەش دوای ئەوەی عێراق ڤاكسینەكە دەكڕێت پشكی هەرێمیش دیاری دەكرێت، لەهەمان كاتدا باس لەوەكرا بەگوێرەی تەمەنەكان كە زۆر پێویستن دیاری بكرێن یاخوود كارمەندانی تەندروستی كە لەسەنگەری ڕووبەڕووبوونەوەی ڤایرۆسەكەن، كۆنفڕانسەكەش بۆ ئەوەبوو كەوا ئەگەر تاوەكو كۆتایی مانگی داهاتوو ڤاكسین گەیشتە عێراق پلان و بەرنامە هەبێت لەسەر بەكارهێنان و ئەو جۆرە ڤاكسینەی دەكڕدرێت، چونكە هەریەكە و بەكارهێنانی تایبەتی خۆی هەیە.\nخەڵك؛ كام جۆرە ڤاكسین دەكڕدرێت؟\nد.دیار ئیبراهیم؛ ڕاستە چەند جۆرێك ڤاكسین هەیە، بەڵام ئەوەی عێراق دەیكڕێت بۆ هەموو عێراق بەكاربێت، هەرچەندە تائێستا جۆرێكی لە ١٠٠٪ نییە، بەڵام دوای گەیشتنی ڤاكسینەكە ڕێژەكەشی بەدەر دەكەوێت و بەسەر هەموو عێراق دابەش دەكرێت بەهەرێمی كوردستانیشەوە.\nخەڵك؛ لەكوێ بەكاردەهێندرێت؟\nد.دیار ئیبراهیم؛ لەهەرێمی كوردستان بڕیارە چەند نێوەندێكی تایبەت بە پێدانی ڤاكسین بكرێتەوە لەهەولێر سێ نێوەند و سلێمانی سێ نێوەند، لەدهۆك دوو نێوەند دەكرێنەوە بۆ ئەوەی هاوڵاتیان بتوانن ڤاكسینەكە وەربگرن، بۆ ڕێژەی دابەشكردنەكەش ڕەنگە یان بەگوێرەی ژمارەی تووشبووان بێت یاخوو ئەو ڕێژەیە هەیە ڵە٥٧٪ بۆ هەولێر و دهۆك و ٤٣٪بۆ سلێمانی.\nبۆ ئەو كەسانەی تووشی كۆڕۆنا بوون، پزیشكی پسپۆڕ بڕیار دەدات كەوا كێ پێویستی بەوە هەیە ڤاكسینەكە وەربگرێت یان وەرنەگرێت\nخەڵك؛ دەوترێت ئەوانەی تووشی كۆڕۆنا بوون بەرگری لەشیان دروست كردووە پێویستیان بەڤاكسین نییە؟\nد.دیار ئیبراهیم؛ بۆ ئەو كەسانەی تووشی كۆڕۆنا بوون، پزیشكی پسپۆڕ بڕیار دەدات كەوا كێ پێویستی بەوە هەیە ڤاكسینەكە وەربگرێت یان وەرنەگرێت كە بەرگری لەشی پەیدا كردبێت، چونكە مەرج نییە هەموو توشبووێك بەرگری لەشی پەیداكردبێت، لەبەر ئەوە دەبێ پشت بە پشكنین و بڕیاری پزیشكی پسپۆڕ ببەسترێت.\nخەڵك؛ هۆكاری كەم بوونەوەی كۆڕۆنا چیە؟\nد.دیار ئیبراهیم؛ خۆشبەختانە ئێستا بڵاوبوونەوەی كۆڕۆنا كەمتر بۆتەوە، لەهەمان كاتدا هاوڵاتیش كە تووش دەبێت بەو ترسەوە نییە كە لەسەرەتای بڵاوبوونەوەی دروست بوو، بەشێكی زۆری هاوڵاتیانیش لەڕابردوو لەماڵ خۆیان چارەسەر كردووە و ئێستاش ئەگەر پێویستیان بە ئۆكسجین نەبێت یان نیشانەی تووندیان نەبێت ئەوا لەماڵ خۆیان چارەسەر دەكەن، لەگەڵ هەموو ئەوانەش باشترین كار بەردەوام بوونە لەسەر ڕێكاری خۆپارێزی، چونكە هۆشیارانە مامەڵەكردن لەگەڵ كۆڕۆنا بە خۆپارێزی زیاتریش بڵاوبوونەوەكە كەمتر دەبێتەوە.\nخەڵك- لە بەرەبەیانی ئەمڕۆ چوار شەممەوە سوپای توركیا ئۆپەراسیۆنی گەورەی بۆ سەر چیای گارە لە سنووری شارۆچكەی ئامێدی لە دەڤەری بادینان لە سنووری…\nئه‌رشیفه‌کان مانگێک دیاری بکه ئازار 2021 (418) شوبات 2021 (1626) كانونی دووه‌م 2021 (907) كانونی یه‌كه‌م 2020 (62)\n01 شوبات 2021 10.36 am\nخەڵك- قەیرانی ئابووری ئێستا و دابەشنەكردنی مووچەی فەرمانبەران بۆ چەند مانگێك پاڵ بە حكومەتی نێوخۆیی سلێمانی و…


ANF | لە کەرکوک یادی ساکینە جانسز و هەڤاڵانی بەرز ڕاگیرا\nلە کەرکوک یادی ساکینە جانسز و هەڤاڵانی بەرز ڕاگیرا\nلە شاری کەرکوکی باشوری کوردستان، یادی سێ ژنە شۆڕشگێڕی کورد کرایەوە کە لە پاریس کۆمەڵکوژ کرابوون.\nشه‌ممه, 9 Jan 2021, 19:34\nلە بەردەوامی سیمینار و چالاکیەکان بۆ بەرزڕاگرتنی روحی شەهید ساکینە جانسز و هەڤاڵانی، لە شاری کەرکوکی باشوری کوردستان یادی ئەو سێ ژنە شەهیدە بەرزڕاگیرا.\nژنە شۆڕشگێرانی کورد ساکینە جانسز، فیدان دۆغان و لەیلا شایلەمەز کە لە ٩ی کانونی دووەمی ٢٠١٣ لە پاریس کۆمەڵکوژ کران، ئەمرۆش لە شاری کەرکوک لەلایەن ڕێکخراوی ژنانی ئازادیخوازی کوردستان(رەژاک) یادی ئەو شەهیدانە بەرزڕاگیرا.\nژمارەیەکی زۆر لە ژنانی کەرکوک ئامادەی یادەکە بوون، سەرەتای یادەکە بە خولەکێک وەستان بۆ گیانی پاکی شەهیدان دەستیپێکرد و پاشان سارا ڕەزا ئەندامی ئەنجومەنی تەڤگەری ئازادی کۆمەڵگای کوردستان سیمینارێکی پێشەکەش کرد و باسی لە ژیاننامەی شەهیدی سەرکردەی شەهید ساکینە جانسز کرد بۆ ئامادەبووانی مەراسیمەکە.\nسەبارەت بە شەهید ساکینە جانسز و هەڤاڵانی، سارا ڕەزا ئەندامی ئەنجومەنی تەڤگەری ئازادی کۆمەڵگای کوردستان وتی: "لە هەشتەمین ساڵیادی شەهیدان (ساكینە جانسز، فیدان دۆغان، لەیلا شایلەماز)دا تەواوی شەهیدانی رێگای ئازادی ژن و گەلی كورد و مرۆڤایەتی بەگشتی بەبیردەهێنینەوە و سەری رێز و نەوازش لەبەردەمیاندا دادەنەوێنین، پێشەنگەكان لەژیاندا سیمبولی واتادانی ژیانن و مردنەكەشیان وانەی گرنگی ژیانی ئازاد دەداتە كۆمەڵگا، بەتایبەتی ئەگەر ئەم پێشەنگە ژن بێت تەواو دەبێتە فێرگەی ژیان، ژن خۆی لەخۆیدا هەڵگری زۆرترین بەها مەعنەوییەكانی ژیانە، هەر بۆیە سیستەمە زۆردار و دەسەڵاتدارەكانیش سەرەتا لە ژن دەدەن و لەرێگەی لێدان لە ژنەوە كۆمەڵگا رووبەرووی زۆرترین كۆیلایەتی دەكەنەوە. گرێدراو بەم راستیانەوە شەهیدانی ژنانی پێشەنگ ئەگەرچی لە شوێنی جیاوازبن و لەسەر هزر و ئایدیای جیاوازبن، بەڵام هەموویان یەك ئامانجیان هەبووە، ئەویش هەڵوەشانەوەی تەواوی عەقڵیەتی كۆیلایەتی و داگیركاریە. نمونەیان وەك (رۆزا لوكسەمبورگ، ساكینە جانسز و فیدان دۆغان و لەیلا شایلەماز، دۆلیس سێبتەمبەر و پاكیزە و سێوێ و فاتمە)."\nسارا ڕەزا بەم شێوەیە بەردەوامی بە قسەکانیدا: "هەڤاڵ ساكینە جانسز یەكێكە لەو ژنە شۆرشگێر و بوێرانەی كە لەسەر ئاستی رۆژهەڵاتی ناوەراست و كوردستان كە لە یەكەمین هەنگاوە سەختەكانی شۆرش و تێكۆشاندا جێگەی گرتووە. لە سەرەتای ساڵی حەفتاكانەوە دەست بەكار و تێكۆشان دەكات. یەكەمین ژنە كە لە دامەزراندنی پارتێكی سیاسیدا جێگەی گرتووە. ساكینە جانسز وەك دامەزرێنەری پەكەكە و رێكخستن و پارتی ژنان و لەشكری ژنان وەك پێشەنگی بەهێزی سەدەی بیستەم دژی عەقڵیەتی ناموسپەرستی و رەگەزگەرایی وەستایەوە، لە ریزی پێشەوەی بەرخودانی زینداندا بۆتە سیمبول و وەك سیاسەتمەدار و دیبلۆماتكاری خەباتی نەتەوەیی و ئەنتەرناسیۆنالی ژنان."\nلە دریژەی قسەکانیدا ساڕا ڕەزا وتی: "هەڤاڵ فیدان وەك دیبلۆماتكارێكی نۆژەنی رادیكاڵ و خاوەن ئیرادەیەكی سەربەخۆی ژنانە، روبەروی هەموو سیاسەتە نادیموكراتەكانی سیستمی سەرمایەداری بوویەوە، لەیلا شایلەمەز؛ ئەو گەنجەی كە زۆر لە تەمەنی خۆی گەورەتر و تیژتر بیری دەكردەوە و وەك پێشەنگی گەنجانی خاوەن ویژدان و نیشتمانپەروەر و بە ئیرادەی گەنجانە و ژنانە لەپێشەوەی هەموو تێكۆشانەكاندا بوو، ئەمانە هەموویان رۆژبەرۆژ بوونە هیوای گەل و بوونە ئاستەنگ لەبەردەم دوژمنانی گەلەكەمان و هەموو مرۆڤایەتی، هەر بۆیە هەرسێ ژنە شۆرشگێرەکە لە ٩ی کانونی دوەمی ساڵی ٢٠١٣دا لەناوەڕاستی پاریسدا بەدەستی دەوڵەتی تورك تیرۆركران، بەڵام ئەم شۆرشگێرانە نەك بەجەستە نەمان بەڵكو بوون بە گڕکانی هەڵگیرساندنی شۆڕشی ژنان."\nپاش ناساندنی ژیاننامەی شەهیدی سەرکردە هەڤاڵ سەکینە جانسز، بە سینەفزیۆن باس لە رۆڵی شەهید هەڤاڵ ساکینە جانسز کرا لە سەرکەوتنی خەبات و تێکوشانی ئازادیخوازانی گەلی کورد و هەروەها رۆڵی شەهید لە پێشخستنی رۆڵی ژنان لە کایەکانی شۆرشگێریدا.\nپاشان بە دروشمی شەهید نامرن کۆتایی بە مەراسیمەکە هات.


دوو گەنج لە ڕووداوێكی هاتووچۆدا گیانیانلەدەستدا - تۆڕی میدیایی خەڵک\nبەهۆی ڕووداوێكی هاتووچۆ لەسەر رێگەی مەرزی نێودەوڵەتی پەروێزخان، دوو كەس گیانیانلەدەستدا.\nبەپێی ڕاگەیەندراوێك كە لەلایەن بەڕێوەبەرایەتی هاتووچۆی گەرمیانەوە بڵاوكرایەوە”لەسەر ڕێگەی كەلار – مەرزی پەروێزخان لەبان ڕاستای نزیك كەمپی ئاوارەكان بەهۆی وەرگەڕانی ئۆتۆمبێلێكی (bmw) كە بەئاڕاستەی كەلار هاتووە دوو كەس گیانیان لەدەستداوە كە لەدایك بووی ساڵی (1996 و 1997) بوون”.\nهەر لە ڕاگەیەندراوەكەدا هاتووە”تیمەكانی هاتووچۆ لێكۆڵینەوەیان لەڕووداوەكە دەست پێكردوەو تەرمەكانیشیان رەوانەی نەخۆشخانە كردووە”.\nلەم چەند ساڵەی دواییدا ڕووداوەكانی هاتووچۆ بەشێوەیەكی بەرچاو لە پارێزگەكانی هەرێمی كوردستان ڕوویان لە زیادبوون كردووە، بە بۆچوونی هەندێك لە چاوێرانیش هۆكارەكەی بۆ خراپی ڕێگەوبانەكان و پابەندنەبوونی شۆفێران بە ڕێنماییەكانی هاتووچۆ دەگەڕێتەوە.


کۆ کردنه‌وه‌ی ئیمزا له په‌رله‌مانی ئێراق بۆ دادگه‌یی کردنی بارزانی\nژمارێک له نوێنه‌رانی په‌رله‌مانی ئێراق هه‌وڵ ده‌ده‌ن سه‌رۆکی هه‌رێمی کوردستانی ئه‌م وڵاته (که خولی سه‌رۆکایه‌تیی یاسایشی کۆتایی هاتووه) به تۆمه‌تی ده‌ستێدابوون له که‌وتنی شاری شه‌نگال له ستانی نه‌ینه‌وا ، باکووری ئێراق، دادگه‌یی بکرێت. به پێی ڕاپۆرتی ماڵپه‌ڕی هه‌واڵیی ئێراقیی سومریه؛ "حه‌یده‌ر سه‌تار مولی" ئه‌ندامی ئه‌نجومه‌نی نوێنه‌رانی ئێراق ڕۆژی شه‌ممه ، رایگه‌یاند: کۆ کردنه‌وه‌ی ئییمزا له په‌رله‌مانی ئێراق بۆ دادگه‌یی کردنی "مه‌سعوود بازارنی" سه‌رۆکی هه‌رێمی کوردستانی ئه‌م وڵاته له‌به‌ر تۆمه‌تبار بوونی به ده‌ستێدابوون له زاڵ بوونی داعش به سه‌ر شاری شه‌نگال ده‌ست پێ بووه.\nمولی وتیشی: ئیمزا کۆ کراوه‌کان هاوڕێ له‌گه‌ڵ نامه‌یه‌کی فه‌رمی هه‌فته‌ی داهاتوو ئاراسته‌ی سه‌رۆک په‌رله‌مانی ئێراق ده‌کرێ به مه‌به‌ستی ده‌سپێ کرانی دادگه‌یی کرانی بارزانی و چه‌ن هێزی پێشمه‌رگه و به‌رپرسانی دیکه‌ی هه‌رێم به تۆمه‌تی ده‌ستێدابوون له که‌وتنی شه‌نگال و کوژرانی ئێزدییه‌کانی ئه‌م شاره.\nئه‌وه له کاتێکدایه که مه‌سعوود بارزانی سه‌رۆکی هه‌رێمی کوردستان هه‌رچه‌شنه تۆمه‌ت لێدانی سه‌باره‌ت به ده‌ستێدابوونی له که‌وتنی شه‌نگال ڕه‌تی ده‌کاته‌وه و ئه‌م جۆره هه‌وڵانه‌یش ده‌گه‌ڕێنێته‌وه بۆ خۆدزینه‌وه‌ی هه‌ندێ له به‌رپرسان له‌بەرپرسایەتیان لەم بارەوە .\nبه‌روار: 2015-08-23 | په‌نجه‌ره: عێراق | سه‌ردان: 256 | Like: 0


بەشی سی و یەكەم: هەڵسەنگاندنی كتێبی سەرۆكی سەنگاپورە (من العالم الثالث إلی الأول) - بنکەی روناکبیریی گەلاوێژ :: Gelawej\nبەشی سی و یەكەم: هەڵسەنگاندنی كتێبی سەرۆكی سەنگاپورە (من العالم الثالث إلی الأول)\nهەمەڕەنگ Mar 31, 2020\nزانست‌و ماتماتیك‌و فێربونی كۆمپیوتەر، بێ جیاوازی پێكهاتەكان، خەمێكی گەورەی سەرۆكی سەنگاپورە بووە. بەڵكو ئەم وڵاتەی لەجیهانی سێهەمەوە، بۆ جیهانی یەكەم، تەنها بە زانست‌و بیركردنەوەی ستراتیژی دونیاگەرایی، پێگەیاندووە، ئەركە دونیاییەكانی وەكو خۆی‌و ئەركە ئاینیەكانیشی وەكو خۆی راپەڕاندووە. ئەو سەرۆكی دونیایی بووە، بۆیە، زانستی كردۆتە بناغەی بیركردنەوەی. لەم روەوە دەركی بە مەترسی دواكەوتنی خوێندكارانی (مەلاوی) لەڕووی زانیاری‌و ماتماتیك كردووە، بۆیە دەنوسێ:\n"گرفتێكی دیكەی رەگەزەكان، خستمیەوە پەژارەوە، ئەویش دواكەوتنی شورەییانەی خوێندكارە (مەلاویەكان) بوو، لە زانیاری‌و ماتماتیكدا. بڕیارمدا، ئەم جیاوازییە بۆ ماوەیەكی درێژ لە تاقیكردنەوەكاندا نەشارمەوە. ساڵی 1981 لە ئۆفیسی خۆمدا بە نهێنی لەگەڵ سەرانی تایفەی مەلاویەكان، بە راشكاوی لەسەر ئەو خوێندكارە مەلاویانە قسەم كرد، كە ئاستی زانستییان ناگاتە پلەی پێویست‌و بەبێ هەست برینداركردن، قسەم لە چارەسەركردن بۆ كردن".(ل271)\n"هاوڕێكانم ئەم سیاسەتەی منیان بەدڵ نەبوو. بەڵام من دەمزانی بەرپرسەكانی چینی‌و هیندی وەكو سەرانی مەلاوی ناتوانن بگەنە خوێندكارەكانیان".\nبەجوانی رونیدەكاتەوە كە:\n"بیروكراسیەكان ناتوانن بەهەمان ئاستی دڵسۆزی‌و پەیوەندی پتەوی باوك‌و دایكانی مەلاویەوە، كاریگەریان هەبێ. ئەم كێشە شەخسی-ویژدانیە، كە كاریگەری هەیە لەسەر رەگەزو خێزان، تەنها سەرانی بنەماڵەكانیان پێیان دەكرێ".(ل272)\nئەمەیە قوڵبونەوە لە ناخ‌و، ویژدانی پێكهاتەی جیاواز. هەر ئەم قوڵ تێگەیشتنە لەڕووی سایكۆلۆژی‌و كۆمەڵایەتی‌و داب‌و نەریتەوە، دەتوانێ بەرنامەی سەركەوتوو، بۆ گۆڕانكاری سەربخات. نەك پەراوێزخستنی رەگەزە جیاوازەكان. دیقەت بدرێ لەمبارەوە چی لێهاتووە:\n"بەگوێرەی خوێندنی باڵای سێهەمەوە بۆ ماتماتیك‌و زانیاری (1995) خوێندكارە مەلاوییەكان پلەی بەرزتریان لە تێكڕایی نمرەی مامناوەنجی جیهانی هێنا. كچە مەلاویەك بەپلەی نایاب لە زانكۆی بیركلی-كالیفۆرنیا، لە ئەدەبی ئینگلیزیدا هێنا. مەلاویەكی دیكە پلەی یەكەمی لە زانكۆی سەنگاپورە هێناو میدالیای ئاڵتونی پَبەخشرا. هەروا.. ژمارەیەكی زۆرمان لە بەڕێوبەرانی كۆمپانیا فرە ناسنامەكان، راوێژكارانی تەكنەلۆژیایی‌و زانیاری، بەڕێوەبەری بانك، ئەندازیاران، پارێزەران، پزیشكان..تاد، ئەمانە لە چینی ناڤینی پەرەسەندوی وڵاتن".


كۆمەڵە پرسیارێكی گرنگ سەبارەت بە كڕین و فرۆشتی ئاڵتون: ماڵپەڕی وەڵامەکان\nکار و بازرگانیکڕین و فرۆشتنكۆمەڵە پرسیارێكی گرنگ سەبارەت بە كڕین و فرۆشتی ئاڵتون\nوە هەروەها جێگیر بووە لە پێغەمبەرەوە ﷺ كە فەرموویەتى: (من زاد أو استزاد فقد أربى) (2)\nوە هەروەها جێگیر بووە لە پێغەمبەرەوە ﷺ كە: (أنه أتي بتمر جيد فسأل عنه فقالوا: كنا نأخذ الصاع بالصاعين، والصاعين بالثلاثة، فأمر النبي ﷺ برد البيع وقال:هذا عين الربا) واته: (هەندێ خورمای چاكیان بۆ هێنا ئەویش پرسیاری كرد ﷺ وتیان: ئێمە كاتی خۆی دوو صاع خورمای خراپمان دەگۆڕیەوە بە صاعێك خورمای چاك، وە دوو صاعی چاك بە سێ صاعی خراپ جا پێغەمبەری خوا ﷺ فەرمانی كرد بە هەڵوەشاندنەوەی ئەم كڕین و فرۆشتن و ئاڵوگۆڕكردنە،و فەرمووی: ئەمە خودی سووە)پاشان رێنماییان کرد بۆ فرۆشتنی خورما خراپەکان و پاشان بە پارەکەی خورمای باش بکڕن.(3)\nبە هەمان شێوە ئەمەش دروست نی یە، چونکە ئەمەش فێڵ کردنە لەسەر فرۆشتنی ئاڵتون بە ئاڵتون وە فێڵ قەدەغەیە لە شەرعدا، چونکە تەڵەکەبازی گاڵتەیە بە حوکمەکانی خوا.\nلەسەریەتی ئامۆژگاری بکات،ئەوە بۆ خۆی پێ ی خۆشە بۆ براکەشی پێ ی خۆش بیت، ئاشکرایە ئەگەر کەسێك شتێکت پێ بفرۆشێت کە بەکار هاتوو بێت هەرچەندە کەمیش بێت و کاریگەری لەسەر نەبێت بە نرخی تازە ئەوا تۆ بە غەش و تەڵەکەی دەزانیت و پێ ی ڕازی نیت، جا ئەگەر ڕازی نەبیت کە کەسێك ئەم ڕەفتارەت لە گەڵدا بکات چۆن بە ڕەوای دەبینی کە بەو جۆرە لەگەڵ خەڵکدا بکەیت. بۆیە دروست نی یە بۆ مرۆڤ کە ئەم کارانە ئەنجام بدات هەتاوەكو ڕوونى نەکاتەوە بۆ کڕیارو پێ ی بڵێت: ئەم جۆرە شمەك و کاڵایە بە شێوەیەکی زۆر کەم بەکار هاتووە یان هاو وێنەی ئەوە.\nپێویستە لەسەر کارگە کە ماڵی خەڵکی تێکەڵ بەیەك نەکات، وە دەبێت لە یەکتری جیا بکرێتەوە ئەگەر عەیاری ئاڵتونەکە جیاواز بوو. بەڵام ئەگەر عەیاری ئاڵتونەکە جیاواز نەبوو ئەوا هیچی تیا نی یە کە کۆیان بکاتەوە پێکەوە لەبەر ئەوەی زیان ناگەیەنێت.\nئەی پرسیار کەری بەڕێز بزانە و هەموو ئەوانەش کە گوێیان لەم بەرنامەیە (4) با بزانن کە هۆکار لە حوکمە شەرعیەکان بۆ هەموو ئیماندارێك بریتی یە لە فەرمایشتی خواو پێغەمبەرەکەی، خوای گەورە دەفەرموێت: [وَمَا كَانَ لِمُؤْمِنٍ وَلا مُؤْمِنَةٍ إِذَا قَضَى اللَّهُ وَرَسُولُهُ أَمْراً أَنْ يَكُونَ لَهُمْ الْخِيَرَةُ مِنْ أَمْرِهِمْ] النساء 36. جا هەر کەسێك پرسیارمان لێبکات لەسەر واجبێتی یان حەرامێتی شتێك کە بەڵگەی قورئان و سوننەت لەسەری هاتبێت ئێمە لە هۆکاری ئەوەدا فەرمایشتی خواو پێغەمبەر (صلی اللە علیە و سلم) دەڵێن وە ئەم هۆکارەش بەسە بۆ هەموو ئیماندارێك هەر بۆیە کاتێك پرسیارکرا لە عائیشە بۆچی ئافرەت لەکاتی حەیزدا ڕۆژو بە قەزا دەگێڕێتەوە، بەڵام نوێژ ناگێڕێتەوە ئەویش فەرمووی (کان یصیبنا ذلك فنؤمر بقصاء الصوم و لا نؤمر بقصاء الصلاة) (5)، وە لەبەر ئەوەی دەقی قورئان و فەرموودە هۆکارێكی جێگیرە بۆ هەموو ئیماندارێك، بەڵام هیچیشی تێدا نی یە ئەگەر مرۆڤ داوای حیکمەت بکات و دەستگیری حیکمە بێت لە حوکمەکانی خوادا، لەبەر ئەوە دڵ ئارامی و دڵنیای پێ زیاد دەکات، جگە لەوەش بەرزی پایە بڵندی شەریعەتی ئیسلامی دەردەخات کە حوکمەکان بە هۆکارەکانەوە پەیوەستن، وە هەروەها ئەگەر هۆکاری ئەم حوکمە دەقی جێگیری لەسەر هاتبێت دەتوانرێت لە حوکم و کارێکی تردا بەکار بهێنرێت وەکو قیاس کردن ئەگەر ئەم بابەتە دەقی لەسەر نەهاتبێت، کەوا بوو زانینی حیکمەتی حوکمە شەرعیەکان ئەو سێ سوودەی هەیە.\nئەم شێوەیە دروست نی یە، لەبەر ئەمە ئەگەر شتێك بفرۆشێت و پارەکەی وەرنەگرێت کە بە قەرز دروست نەبێت وەك ئاڵتون، بۆیە دەبێت دوا بە دوای فرۆشتنی یان کڕینی ڕاستەوخۆ بەهای نرخەکەی وەربگرێت. زانایان بەڕاشکاوی فەرموویانە کە حەرامە، چونکە فێڵ و تەڵەکەی تیایە لە فرۆشتنی شتێك کە دروست نی یە پارەکەی دوابکەوێت و ڕاستەوخۆ وەری نەگرێت، وە ئەگەر لە هەمان جۆر بوو ئەوا پێ ی دەوترێ (ربا الفضل: ڕیبای زیادە) و (ربا النسیهیة: ڕیبای دوا خستن).\nکارکردن لای ئەوانەی کە مامەڵە بە ڕیباو غەش و ئەو جۆرە کارە نا شەرعیانە دەکەن حەرامە و دروست نی یە، لەبەر فەرموودەی خوا کە دەفەرموێ: [وَلا تَعَاوَنُوا عَلَى الإِثْمِ وَالْعُدْوَانِ] (المائدة 2)، [وَقَدْ نَزَّلَ عَلَيْكُمْ فِي الْكِتَابِ أَنْ إِذَا سَمِعْتُمْ آيَاتِ اللَّهِ يُكْفَرُ بِهَا وَيُسْتَهْزَأُ بِهَا فَلا تَقْعُدُوا مَعَهُمْ حَتَّى يَخُوضُوا فِي حَدِيثٍ غَيْرِهِ إِنَّكُمْ إِذاً مِثْلُهُمْ] (النساء: 140). وە لەبەر فەرموودەکەی پێغەمبەر (صلی اللە علیە و سلم) کە دەفەرمووێت: (من رأى منكم منكرا فلغيره بيده فإن لم يستطيع فبلسانه، فإن لم يستطع فبقلبه)(6)\nوە بۆیە ئەو کەسەی لای ئەو جۆرە کەسانە ئیش و کار دەکات نە بە دەستی و نە بە زمانی و نە بە دڵی هەوڵی گۆڕینی دەدات بۆیە سەرپێچی پێغەمبەر ﷺ دەکات. (محمد بن صالح العثیمین).\nحوكمی فرۆشتنی ئەڵقەی ئاڵتون بۆ پیاوان چی یە ئەگەر زەرەنگەرەكە دڵنیا بێت لەوەی كە كڕیارە پیاوەكە لەدەستی دەكات؟ شت ومەك دانێت بۆ فرۆشتن و بە زیاد لە نرخى باو ئایا ڕاگرتنی پشیلە لەماڵدا دروستە؟ وە ئایا فرۆشتنى دروستە؟ دروستە شتى دزراو بکڕیت؟ تێروانینى ئاینى پیرۆزى ئیسلام بۆ کڕین و فرۆشتن\nسەردان: ٢,٢٩٠ بەش: کڕین و فرۆشتن\nپرسیاری دواترفەزڵ و گەورەیی پاداشتی ئەجامدانی نوێژی جەنازە چیه؟پرسیاری پێشترحوكمی ئەو سایەق تەنكەرانەی كە نەوت دەگوازنەوە بۆ ئێران؟


ئەو كاتەی ژن خۆی دەبێت\nراگرتنی باڵانسی جێندەری لە سەرجەم ناوەندەكانی كاركردن و لە نێو‌یدا گەیشتنی ژن بە ناوەندی بڕیارسازی، یەكێك بووە لە بەردەوامیی ستراتیج و بەرنامەی كاركردنی رێكخراوەكانی ژنان، بۆ ئەمەش كۆشش و خەباتی زۆری كردوە.\nلە ئێستادا و بە بەراورد لەگەڵ ساڵانی نەوەدەكان ژنان پێگەیەكی زیاتریان هەیە لە رووی چەندێتییەوە، بە نموونە 30 % كەمتر نەبێ لە پەرلەمان و ئەنجومەنی پارێزگاكانی هەرێمی كوردستان و بە رێژەی 20-25 % بەگشتی لە سەركردایەتی پارتە سیاسییەكان و بەدەر لە بونیان لە بوارە جیاجیاكانی حكومەتدا..هتد دەرئەنجامی هەوڵ و كارەكانن، بەڵام ئەوەی جێی پرسیارە بوونی ئەو رێژە جیاوازە بە بەراورد لەگەڵ رابردوودا چی لە دۆخی ژنان گۆڕیوە ؟\nلە واقیعدا نەبوونی سستمی دیموكراسی و مەدەنیی سەرچاوه و هۆكارێكی روونە بۆ ئەوەی نەك تەنها ژنان، بەڵكو پیاوانیش نەتوانن كاریگەریی ریشەییان هەبێت لە گۆڕینی دۆخی گشتی كۆمەڵدا، ئەمە وێڕای بوونی چەندین فاكتەرو هۆكاری تر كە تایبەتن بە دۆخی ژنان، لەوانە وابەستەنەبوونی ژن بە بوون و كاریزمای خۆی لەو نێوەندانەدا، بەوەی بەگشتی نەیتوانیوە خۆی داماڵێت له وابەستەبوونی بەسستمی پەیڕەوكراوی حزبەكەی، تەنانەت گەر لە بەرژەوەندی ژنیشدا نەبووبێت، وێڕای ئەوەی تەنها خودی پیاو سەرچاوەی گشت بڕیاردانێتی و لە هەمانكاتدا نە لەناو سەرجەم حزبەكانیان توانیویانە خۆیان ببنە سەرچاوەی سەنتەری بڕیاردانی خۆیان وەك كوتلەیەكی ژنانی یەكگرتوو بەدوور لە توانەوەیان لەنێو ئۆرگانەكانی حزب بەگشتی، ئەمەش ئاماژەیەكی مەترسیدارە بۆ دۆخی ژنان بەگشتی كە هێشتا ماویانە خۆیان بناسن وەك ژن و بزانن ئەرك و مافی گەر پیاو بریتی بێت لە جێبەجێكردنی بەرنامەی حزب یان حكومەت یاخود پەرلەمان، بەڵام ئەركی ژن دووهێندەیە، واتە پاراستنی یەكڕیزی و یەكهەڵوێستی و یەكدیدی و ژنبوونیان بە مەبەستی پێشێلنەكردنی مافەكانیان و بەرپرسیارێتی له ئەستۆی خودی ژناندایە، نەك بێباكی لە هەر بابەتێكی پەیوەندیداری بە ژنانەوە، بۆ ئەمەش جۆرێتی گرنگە.\nبوونی ئەو یەكدیدییه بە هۆشیاری خودی ژنانەوە بەندە، لەپێش هەمووی بە ناسینی خودی خۆیەوە، وەك ژن كە كێیەو بۆ هەیەو ئامانجی چییە ؟ ئەو كات تێدەگات رێگەنەدات هیچ ژنێك مافی پێشێل بكرێت یان قسەی لەسەر بكرێت، یاخود پشتیوانی و پاڵپشت نەكرێت، دەزانێت كە دەبێت ژن خۆی سەرچاوەی بڕیاردانی چارەنووسی خۆی بێت لە ریزەكانی خەبات و بزوتنەوەكاندا، تێدەگات سەرچاوەی هێزی ژنان لەخۆیەوە هەڵدەقوڵێت و دەبێتە هێزێكی كاریگەری كۆمەڵ و لای روونیش دەبێت شۆڕشی فیكری و كۆمەڵایەتی له نێو جەماوەری ژناندا پێویستییەكی حەتمییە، لەوە دڵنیا دەبێت غیابی فیكر بۆشاییەكی گەورە دەخوڵقێنێ و رێگە دەدات هێزو توندڕەوەكان بەهێزترو بە بەرنامەتر كار لەسەر مەسەلەی ژنان بكەن، بەدیهێنانی ئەو زەمینەیەی خەباتی ژن و پیاو پێكەوە لەپێناو مرۆڤایەتی و بەها مرۆییەكان بێت هۆشمەندی دوولایەنەی دەوێت و دەبێت ژن تیایدا خۆی بناسێتەوە.


چەند ئامۆژگاریەکی سەروەرمان ﷺ\nچۆن دەتوانم خۆشم نەوێت ، لەکاتێکا ئامۆژگاری کردووم بەوەی :\n۱-لەخوا بترسم (اوصکم بتقوی اللە) ئامۆژگاریتان دەکەم لەخوا بترسن .\n۲-ڕاستگۆ بم (اصدقکم اذا حدثتم ) کە قسەتان کرد ڕاستگۆ بن\n۳-پەیمان ببەمە سەر (اوفوا اذا وعدتم ) کە پەیمانێکتاندا بیبەنەسەر\n٤-ئەمانەت پارێز بم ( ٲدوا ٳذا اوتمنتم ) ئەگەر ئەمانەتێکتان پێسپێردرا بیپارێزن و بیگەیەنن .\n٥-ناپاکی نەکەم ( کبرت خیانە ٲن تحدث ٲخاک حدیثاً هو لک مصدق وٲنت بە کاذب ) واتە: بەڕاستی خیانەتێکی گەورەیە ،تۆقسەیەک بۆ براکەت بکەی ئەو باوەڕت پێبکات و خۆشت بزانی درۆیە .\n٦- لەگەڵ دراوسێ چاک بم (احسن جوار من جاورک تکن مسلماً) واتە :لەگەڵ دراوسێ چاک بی موسوڵمانی\n۷-سڵاو بکەم ، لەهەموو کەس بیناسم یان نەیناسم\n۸- قسەم نەرم بێت،( فلین کلام و بذل وسماحُ و حسن الخلق ) قسە نەرمی و خۆراک بەخشین و بەخشندەی و ڕەوشت بەرزی .\n۹-کاری باش بکەم (کل عمل بن ادم یضاعف الحسنە عشر امثالها الی سبعە مائە ضعف ) بەنی ئادەم هەر چاکەیەک کات بە دە ئەوەندە تا حەوسەت ئەوەندە بۆی زیاد ئەکرێت .\n۱۰-لە لێپرسینەوە بترسم ( من نوقش الحساب عذبَ) هەرکەسێ لەسەر تاوانەکانی لێپرسینەوەی لەگەڵدا بکرێ سزا دەدرێ .\n١١- لە لای هەموو دارو بەردێ یادی خوا بکەم\n١٢- لەسەر هەموو تاوانێک تەوبە بکەم .\n١٣- لە ڕواڵەت و پەنهانید دڵسۆز بم\n١٤ - لە ڕەزامەندی و توڕەیدا دادگەر بم .\n١٥- بەو کەسە ببەخشم کە پێی نەبەخشیوم .\n١٦- سەردانی ئەو کەسە بکەم کە سەردانم ناکات .\n١٧- بێدەنگیم بیر کردنەوە بێت ، و قسەکردنم زیکر بێت ، ڕوانینیشم پەند وەرگرتن بێت .\n١٨- تەنانەت گەر بکوژرێم یان بسوتێنرێم هاوەڵ بۆ خوا بڕیار نەدەم .\n١٩- چاوم لە ئاست ژنی بێگانەدا دانەوێنم .\n٢٠- بێئەمری دایک و باوکم نەکەم .\n٢١- مەی نەخۆمەوە ، چونکە سەری هەموو خراپەیەکە .\n٢٢- بێئەمری خودا نەکەم .\n٢٣-فەرمانی پێکردوم : کەپێنج شت بپارێزم بەر لە پێنج شت:\nگەنجی بەر لە پیری، لەشساغی بەر لە نەخۆشی ، دەوڵەمەندی بەر لە هەژاری ، دەست بەتاڵی بەر لە سەرقاڵی ، ژیان بەر لە مردن\n٢٤_ فەرمانی پێ کرووم بە :\nخۆشەویستی هەژار و نەداران و نزیک بونەوە لێیان ، لە کارو باری دنیایدا سەیری لە خۆم نزمتر بکەم ، نەوەک لە خۆم بەرزتر ، بە هەر جۆرێک بێت سیلەی ڕەحم بە ئەنجام بگەیەنم ، فەرمانی پێ کردوم کە داوای هیچ شتێک لە کەس نەکەم ، فەرمانی پێ کردوم ڕاستی بڵێم هەرچەندە تاڵیش بێت ، فەرمانی پێ کردووم کە زۆر بڵێم لا حول ولا قوت الا باللە\n٢٥- فەرماانی پێ کردووم کە خۆم بپارێزم لە :\nهاوەڵ دانان بۆ خوا ،جادوگەری ، کوشتنی بە ناهەق ، سوو ڕیبا خواردن ، خواردنی مالی هەتیوان بە ناهەق ، پشت هەلکردن لە خودا و باوەرداران لە کاتی پێویستدا ، بوختان کردن بە ئافرەتە باوەڕ دارە داوێن پاکەکان ،\n٢٦- لێمی قەدە‌غە کردووە کە:\nجنێو بدەم ، بە درۆزن باوەڕ بکەم ، ڕاستگۆ بەدرۆ بخەمەوە ، بێئەمری پێشەوای دادگەر بکەم ، خراپەکاری لە زەویدا بکەم .\n٢٧- ئامۆژگاریمان دەکات بەوەی :\nحەسودی بە یەکتر نەبەین ، فێڵ لە کڕین و فرۆشتن دا مەکەن ، ڕق و کینەتان بەرانبەر یەکتر لە دڵدا نەبێت ، پشت لە یەکتر مەکەن ، کڕین و فرۆشتن بەسەر کڕین و فرۆشتنی یەکتر مەکەن ، هەمووتان بەندەی خوا و برای یەکتر بن ، موسوڵمان برای موسوڵمانە ، ستەمی لێناکات و لەکاتی ستەمدا پشتی لێناکات ، خۆیشی بەسەریدا گەورە و زاڵ ناکات .\n٢٨- هەر ڕێنمونیمان دەکات بۆ ئەوەی کە بۆمان چاکە :\nهەرکەسێ بەناوی خوا پشتی پێبەستن ، پشتی بگرن ، هەرکەسێ بە خودا و بەناوی خودا داوای لێکردن پێیببەخشن ، هەرکەسێ بانگێشتی کردن دەعوەتی کردن بە پیریەوە بڕۆن ، هەرکەسێ چاکەیەکی لەگەڵدا کردن پاداشتی بکەن ئەگەر هیچتان شک نەبرد پاداشتی بکەن ئەوا دوعای خێری بۆ بکەن تا ئەو کاتەی وادەزانن کە ئیتر پاداشتتان کردووە .\n٢٩- فێری کردووم ملکەچ ترین بەندە و دەوڵەمەند ترین کەس و باوەڕدار و موسوڵمان :\nخۆت لە حەرامەکان بپارێزە دەبیتە ملکەچترین بەندە ، بەوەی خودا بۆتی داناوە ڕازی بە دەبیتە دەوڵەمەند ترین کەس ، لەگەڵ دراوسێکەت باشبە دەبیتە باوەڕدار ، ئەوەی بۆ خۆت پێت خۆشە بۆ خەڵکیش پێت خۆش بیت دەبیتە موسوڵمان .\nمحمد لە دیدی بیانیەکاندا لاپەرە ٥٤تا ٥۹\nن: یامن الحاجە\nو: مزفر عەولا قەسرێی


" له کاتی سه‌رگه‌ردانیی ئه‌هریمه‌ن، هورموزد دوو جیهان ده‌خولقێنێت. یه‌کێکیان جیهانی به‌هه‌شتی و ئه‌وی دیکه‌یان جیهانی مێدیادی، که ته‌واوکه‌ری یه‌کترن. له جیهانی به‌هه‌شتیدا، هورموزد و شه‌ش ئمشاسپه‌ند که بریتین له : وهوومه‌ن، بانه‌مه‌ڕ(ڕاستی)، گه‌لاوێژ، سپه‌ندارمه‌ز(عه‌قڵی پیرۆز یان زه‌وی)، جۆزه‌ردان،(ڕزگاریی یه‌کجاری)، خه‌رمانان(مانه‌وه‌ی هه‌تایی) هه‌ن. شه‌ش خولقێندراوی مێدیای: ئاسمان، ئاو، زه‌وی، گیا، مانگا و گیۆمه‌رس، ...ئاگر که له هه‌ر شه‌ش خولقێندراوه‌که‌دا بڵاو بۆته‌وه. به‌رانبه‌ره‌کانی زه‌ویی هورموزد به مرۆڤ(پاشا یان فه‌ڕڕی خودایی)، ڕێبه‌ندان به چوارپێیان، بانه‌مه‌ڕ به ئاگر، سپه‌ندارمه‌ز به زه‌وی، جۆزه‌ردان به ئاو، خه‌رمانان به گیا، گه‌لاوێژ به ئاسن، که ئاسمان له ئاسنه، ئه‌م دوو جیهانه لێکدراوه، بۆ شه‌ڕکردن له به‌رانبه‌ر ئه‌هریمه‌ن خولقێندران"(احتمال بندهش...به نقل از زنر، همان، 36). بۆیه دیسپلین زه‌وینی له ئاینی زه‌رده‌شتدا نه ته‌کووزێکی خۆته‌وه‌ر، له‌سه‌ر هاوده‌نگی و په‌یمانی خه‌ڵکی، به‌ڵکوو له درێژه‌ی دیسپلین گەردوونییه. له دیسپلین میتراییدا خه‌ڵکی خۆیان باش و خراپ دیاری ده‌که‌ن و په‌یمان ده‌به‌ستن، به‌ڵام له ئاینی زه‌رده‌شتدا سه‌رچاوه‌ی ته‌کووز خودایه و خه‌ڵکی خۆیان توانایی لێککردنه‌وه‌ی ڕاستی له ناڕاستییان نییه.\nله دژبه‌ری له‌گه‌ڵ ماردا، ئه‌وه هه‌ڵۆیه که شتێکی پیرۆزه.له حیکایه‌ته نه‌ته‌وه‌یی و ئاینی ئێرانی/زه‌رده‌شتییه‌کاندا، فه‌ڕڕی پاشایی هه‌میشه به په‌له‌وه‌رێک له تیره‌ی هه‌ڵۆ پێوه‌ندیی هه‌یه(شهبازی، 1350: 342) هێمای هه‌خامه‌نشیان و پاشا ئێرانییه‌کان، هه‌ڵۆ یان شه‌هێن بووه(کوک، 1383: 265). تووتمی هه‌خامه‌نشیه‌کان هه‌ڵۆیه‌کی باڵ کراوه بووه. موغانه‌کان به هۆی ڕێزێک که بۆ هه‌خامه‌نشیه‌کان بوویانه، ئاڵای هه‌ڵۆیینی ئه‌وانیان پاراستووه و به شێوه‌ی فرووهه‌ر که‌به ئه‌هوورامه‌زدا ناسراوه، ڕاگیراوه(رضی، 1385: 64-65). له ئوستوره‌کانیشدا ئه‌وه هاتووه که باپیری هه‌خامه‌نشیه‌کان، هه‌خامه‌نش، له به‌رده‌ستی هه‌ڵۆ په‌روه‌رده کرا(کوک، 1383: 282). " هه‌ڵۆ نانی به هه‌خامه‌نش ده‌دا.....پێوه‌ندیی هه‌ڵۆ له‌گه‌ڵ ده‌سه‌ڵاتی پارسدا پشتڕاست کراوه‌ته‌وه"(بریان، 1380: 169). خواره‌وه‌ی جه‌سته‌ی ئه‌هوورا یان فه‌ڕڕیش، به‌رده‌وام به شێوه‌ی هه‌ڵۆ بووه(شهبازی، 1350: 341). نه‌ته‌نیا هه‌ڵۆیه‌ک هه‌خامه‌نشی په‌روه‌رده کردووه به‌ڵکوو به‌وته‌ی مووسا خورنی، باڵی به‌سه‌ر ئه‌رده‌شیریش کێشاوه(نلدکه، 1537: 18). هه‌ڵۆ له هه‌مبه‌ر ماردا که هێمای زه‌وییه، هێمای ئاسمانه،(فون گال، کلوسکا، همان، 571).\nزئووس بۆ به‌ره‌نگاربوونه‌وه و ڕه‌نجدان به پرومته‌ی یاخی به‌دژی خوداکان، هه‌ر ڕۆژ هه‌ڵۆیه‌ک ده‌نێرێت که جگه‌ری به زیندوویی بخوات. کاتێک که نیچه ده‌لێت هه‌ڵۆیه‌ک و مارێکم دیت وه‌کوو دۆستی یه‌کدی بوون، مه‌به‌ستی شکاندنی دوالیزم و کۆتایی هێنان به دژبه‌ریی ئاسمان(هه‌ڵۆ) و زه‌مین(مار) بوو. له ئاینه میتافیزیکییه‌کاندا، ئاسمان هێمای رووناکی و ڕووناکی خۆره و زه‌وی هێمای تاریکییه. لێره‌دا ده‌گه‌ینه دژبه‌رییه‌کی دیکه‌ی رووناکی له هه‌مبه‌ر تاریکی. جه‌ختکرده‌نه‌وه‌ی زه‌رده‌شت له‌سه‌ر رووناکی و خۆر و ئاگر، دیسان له دژبه‌ری له‌گه‌ڵ میترایه که له‌سه‌ر تاریکی و دژه‌خۆر بوون جه‌خت ده‌کاته‌وه.\nبۆ سه‌لماندنی ئه‌مه‌ی که میترا نه‌ته‌نیا خۆر نه‌بووه به‌ڵکوو دژه خۆر بووه، سه‌ره‌ڕای میهریشت، ده‌توانین سه‌رنج بده‌ینه تاقه‌کانی سه‌رانسه‌ری دنیا و ئه‌و وێنانه‌ی که له له‌دایکبوونی میترا له دڵی گاشه‌به‌رده‌وه به‌جێ ماون. به‌داخه‌وه له ئێراندا به هۆی دوژمنایه‌تیی ئاینی زه‌رده‌شت و داریووش له‌گه‌ڵ میترادا، سه‌رجه‌م به‌رهه‌مه‌کان و تاقه‌کانی میترا فه‌وتێندراون(هینتس، 1386: 371). ئێمه ناچارین بڕوانینه سه‌رجه‌م ئه‌و شوێنانه‌ی دنیا. به‌ڵام پێش ئه‌وه با له‌دایکبوونی میترا ڕوون بکه‌ینه‌وه. له به‌ردنووس و وێنه‌گه‌لێک که له له‌دایکبوونی میترا به‌ده‌ست هاتووه، کوڵاوێکی فریژی له‌سه‌ر دایه و له ده‌ستی چه‌پیدا مه‌شخه‌ڵ، له‌ده‌ستی ڕاستیدا چه‌قۆ هه‌یه. که به‌ئه‌م چه‌قۆیه ده‌بێت ڕحژێک گای نێر بکوژێت(هینلز، 1385: 124) یه‌که‌مین شه‌ڕی میترا، بۆ ڕێکخستنی کاره‌کانی خۆی، پاش له‌دایکبوونی، شه‌ڕ له‌گه‌ڵ خۆر، شکستدانی و به‌چۆکدادانی خۆره(رضی، 1381، 304-297). له گاتاکانیشدا میترا وه‌کوو بکوژی مانگا و شکستده‌ری خۆر ناسراوه(زنر و لومل به نقل از بیانکی، کلوسکا، همان، 48).\nکه‌وایه میترا نه ته‌نیا خۆر نه‌بووه، به‌لکوو له بنه‌ڕه‌تدا خۆی به دژبه‌ر و دژه‌خۆر ده‌زانێت. بیوار بڕوای وایه که میهر پێوه‌ندیی له‌گه‌ڵ خودای ژیرزه‌وی یان جیهانی مردووه‌کانی نێوانچۆمی واته نه‌رگل(هادس)هه‌یه (هنسمن، همان، 255). مه‌شخه‌ڵێک که له‌ده‌ستی چه‌پی میترادا هه‌یه هێمای دژه‌خۆره و مه‌شخه‌ڵ له ئه‌شکه‌وته تاریکه‌کان و له شوێنێک که رووناکیی خۆر نییه که‌ڵکی لێ وه‌رده‌گیریت، شوێنێک که رووناکیی خۆر هه‌یه ئیدی پێویست به مه‌شخه‌ل نییه. به‌ڵام دژه‌خۆر بوونی میترا به ئاشکرایی له ڕێوڕه‌سم و وێنه‌یه‌ک که له ئه‌شکه‌وتی تاریکی دوور له رووناکیی خۆردا ده‌رده‌که‌وێت. هه‌موو تاقه‌کانی سه‌رانسه‌ری دنیا (چ سرووشتی و چ ده‌ستکرد)، له نێو ئه‌شکه‌وتی تاریکی دوور له رووناکیی خۆر ئه‌نجام دراوه. " میهرئاینان خودای خۆیان له ئه‌شکه‌وتی زۆر تاریک ده‌په‌رستن که گوایه له‌وێدا تاریکییه‌کانی ئه‌هریمه‌ن ده‌شاردرێنه‌وه و له رووناکی و ڕووناکی هه‌ڵدێن" (ماترینوس به نقل از رضی، 1381، 274). ئه‌گه‌ر میترا خودای خۆره، بۆچی ڕێوڕه‌سمه‌کانیان به‌دوور له رووناکی و له تاریکایی ئه‌شکه‌وته‌کاندا به‌ڕێوه بردووه؟\nورمازرن وه‌کوو کومون، ئه‌گه‌رچی به باشی وێنه‌کانی نێو تاقه‌کان شرۆڤه ده‌کات به‌ڵام له لیکدانه‌وه‌یه‌یان سه‌ر له تورکستان ده‌ر دێنن."ورمازرن" مه‌شخه‌ڵه گڕداره‌که‌ی کوتوسی به هه‌ڵهاتنی خۆر و مه‌سخه‌ڵی سه‌ره‌ونخوونی کوتوپاتسی به یاوابوونی خۆر ده‌زانێت(ورمازرن، همان، 104).\nبه‌ڵام لێکدانه‌وه‌ی ورمازرن چه‌نده ڕاسته؟ پێشتر گوتمان که ده‌رهاتن و ئاوابوونی میهر به پێچه‌وانه‌ی خۆره و میهر پاش ئاوابوونی خۆر ده‌رده‌که‌وێت، واته خودای شه‌و و تاریکییه. که له‌ئه‌م تاقگه‌له‌دا پێچه‌وانه‌ی لێکدانه‌وه‌ی ورمازرن به باشی ئاشکرا بووه. کوتوس که مه‌شخه‌لی گڕداری له ده‌ستی ڕاست گرتووه، پشته‌سه‌ره‌که‌ی وێنه‌ی ئه‌ستێره کێشراوه و پشته‌سه‌ری کوتوپاتس که مه‌شخه‌ڵی سه‌ره‌ونخوونی به‌ده‌سته‌وه‌یه، وێنه‌ی خۆر کێشراوه. ئه‌ستێره هێمای ئاوابوونی خۆر و شه‌وه که‌وایه، مه‌شخه‌ڵی گڕداری کوتوس له کاتی قوربانی کردنی مانگادا، هه‌ڵهاتنی میترا و یاوابوونی خۆره - پێشتر گوتمان که مه‌شخه‌ڵ دژه‌خۆره- و کوتوپاتس به مه‌شخه‌ڵی سه‌ره‌ونخخونه‌وه، یاوابوونی مترا، و هه‌ڵهاتنی خۆر نیشان ده‌دات. دیمه‌نی له‌دایکبوونی میترا له ته‌نیشت وێنه‌ی ئه‌ستێره، له پشته‌سه‌ری کوتوسدا، له‌دایکبوون/هه‌لهاتنی میترا له کاتی یاوابوونی خۆر و له شه‌وێکی پڕئه‌ستێره نیشان ده‌دات.\nکوتوس به ڕه‌نگی نارنجی و کوتوپاتس به ڕه‌نگی شین نیشان دراوه. ڕه‌نگی نارنجی ڕه‌نگی یاوابوونی خۆره. هه‌میشه له‌کاتی ئاوابوونی خۆردا، ڕه‌نگێک مه‌یله‌و نارنجی له ئاسۆی ئاوابوونی خۆردا، ده‌رده‌که‌وێت. بۆیه ڕه‌نگی نارنجیی کوتوس که مه‌شخه‌ڵی گڕداری له‌ده‌سته، هێمای ئاوابوونی خۆره، که هه‌ڵهاتنی میترایه. ڕه‌نگی شین نیشان له دره‌وشانه‌وه‌ی خۆر له ئاسمان و ده‌رکه‌وتنی خۆره. له‌کاتی هه‌ڵهاتن و نواندنه‌وه‌ی، ئاسمان ڕه‌نگی شین به‌خۆوه ده‌گرێت. ئاسمان له شه‌ودا لێڵه. که‌وایه، ڕه‌نگی شینی کوتوپاتسی به‌په‌رۆش به مه‌شخه‌ڵی سه‌ره‌ونخوون، له هه‌ڵهاتنی خۆره‌وه سه‌رچاوه ده‌گرێت که له پشته‌سه‌ریه‌وه وێنه‌ی خۆر کێشراوه. به‌ڵام شایی کوتوس و په‌ژاره‌ی کوتوپاتس نیشانه‌ی چییه. کوتوس و کوتوپاتس که له هاوڕێیانی میتران، هه‌رچێک ببن هێشتا چه‌ندایه‌تییان بۆ ئێمه ڕوون نه‌بۆته‌وه. مه‌شخه‌ڵی گڕدار نیشان له هه‌ڵهاتن(میترا) و له‌دایکبوون و مه‌شخه‌ڵی سه‌ره‌ونخوون نیسان له ئاوابوون و کزبوونه. کوتوس که مه‌شخه‌ڵی گڕداری له ده‌ستی ڕاست گرتووه شادمان و خوشحاڵ نیشان دراوه به‌ڵام کوتوپاتس که مه‌شخه‌ڵی سه‌ره‌ونخوونی له ده‌ستی چه‌پ گرتووه، خه‌مۆکه که ده‌ستی ڕاستی له‌ژێر چه‌ناکه‌ی داوه.\nبه‌ئه‌م واتایه که له کاتی هه‌ڵهاتنی میترا که ئاوابوونی خۆره، هاوڕێیانی میترا شادمان و خوشحاڵن به پێچه‌وانه‌ی کاتی ئاوابوونی میترا، که هه‌ڵهاتنی خۆره، و به مه‌شخه‌ڵی سه‌ره‌ونخوونی ده‌ستی کوتوپاتس نیشان دراوه، هاوڕییانی میترا خه‌مۆک و ناڕاحه‌تن. هه‌ڵهاتن و ئاوابوونی میترا که به دوو مه‌شخه‌ڵی گڕدار و سه‌ره‌ونخوون نیشان دراون ڕێک به پێچه‌وانه‌ی هه‌ڵهاتن و ئاوابوونی خۆره. که‌وایه، دڵساردیی کوتوپاتس به پێچه‌وانه‌ی وته‌ی ورمازرن، نه‌وه‌ک له بێ مه‌یلیی به‌شداری له دیمه‌نی قوربانی کردنی مانگا، به‌ڵکوو نیشان له کۆتایی هاتنی قوربانی کردن، ئاوابوونی میترا و هه‌ڵهاتنی خۆره. چومکوو ڕۆڵی کوتوپاتس به مه‌شخه‌ڵی سه‌ره‌ونخوونه‌وه له‌ژێر وێنه‌ی خۆردا کێشراوه. ئه‌مه‌ی که به یه‌ک ده‌ست کلکی مانگا به‌ده‌سته‌وه گرتووه و ڕاستی کردۆته‌وه به‌ئه‌م مانایه‌یه که به ئاوابوونی میترا و هه‌ڵهاتنی خۆر دیسان مانگا زیندوو ده‌بێته‌وه.\nخاڵی دیکه بۆ پشتڕاستکردنه‌وه‌ی دژه‌خۆر بوونی میترا ئه‌وه‌یه که له هه‌ندێک له وێنه‌کاندا له‌دایکبوونی میترا له نێو گوڵی نیلووفه‌ره‌وه نیشان دراوه.(رضی، همان، 272). گوڵی نیلووفه‌ر پێش له هه‌ڵهاتنی خۆر ده‌پشکوێت و دوابه‌دوای یه‌که‌مین تیشکی خۆر به‌ستراو/سیس ده‌بێت(دهخدا به نقل از ویکی پدیا). که‌وایه، به پێچه‌وانه‌ی لێکدانه‌وه‌ی هاشم رضی که له‌دایبوونی میترا له نیلووفه‌ره‌وه، وه‌کوو پێوه‌ندی نێوان میترا و خۆر ده‌زانێت، دژایه‌تی میترا له‌گه‌ڵ خۆر نیشان ده‌دات. که به ئاوابوونی خۆر میترا – نیلووفه‌ر – ده‌پشکوێت و به ئاوابوونی خۆر، میترا – نیلووفه‌ر- سیس و لاواز ده‌بێت. به‌ڵام بۆچی هه‌مووی ڕێوڕه‌سمه میتراییه‌کان له نێو ئه‌شکه‌وتی به‌رئاینه، و "تاقه‌کانیان زۆرتر له‌ژێر زه‌وی دایه"(رضی، 1381، 36). ته‌نانه‌ت له حاڵێکدا که ئه‌شکه‌وتی سرووشتی له‌به‌رده‌ست نه‌بووه، ئه‌شکه‌وتی ده‌ستکردیان له ژێر زه‌وی به شێوه‌یه‌ک که رووناکی و ڕووناکی نه‌چێته ژووره‌وه، دروستیان ده‌کرد.(پورفیر به نقل از رضی، همان، 273). ئه‌شکه‌وت له هه‌موو عه‌قڵی سیاسییی نه‌ته‌وه کۆنه‌کاندا هێمایه‌ک له تاریکییه که له به‌رانبه‌ر حه‌قیقه‌ت و رووناکی و ڕووناکیی ئاسمان و خۆر پێناسه کراوه. ئه‌هریمه‌نیش به حه‌وت ئمشاسپه‌نده‌که‌ی له پاش شکستدانی ئه‌هریمه‌ن و حه‌وت دێوه‌که‌ی، ئه‌هریمه‌ن زیندوو دێڵێته‌وه و له کون/ئه‌شکه‌وتێک به‌ند کرد.\n" ئه‌هریمه‌نیان گرت.... له کونێکدا به په‌تی مینوویه‌کیان به‌سته‌وه دوو فریشته‌ی بانه‌مه‌ڕ و ورهرام پاسه‌وانی ئه‌و ده‌ده‌ن ئه‌گه‌ر که‌سێک بڵێت ئه‌م هه‌موو ڕه‌نجه له ئه‌هریمه‌نه بۆچی نه‌یانکوشت...." ی، 1381، 259). ئاژی ده‌هاک/زه‌حاک، له پاش ده‌ستگیرکرانی به ده‌ست فه‌ریدوون، ناکوژرێت و له نێو ئه‌شکه‌وتێک له ده‌ماوه‌ندا به زنجیره‌وه زیندانی ده‌کرێت(صفا، 1384، 426). ئیبن ئه‌سیر ده‌گێڕێته‌وه که : "فه‌ریدوون له‌گه‌ڵ سڵێمان کۆڕی داوود دیداری کرد... ئه‌ویان له ده‌ماوه‌ند به‌ند کرد سڵێمان گوتی له زنجیری بکه‌ن تا نه‌توانێت جووڵه بکات. پاشان له ئه‌شکه‌وتێک دوو پیاو، ده‌رگای ئه‌شکه‌وتیان کوتا و ئاژی ده‌هاک بۆ هه‌میشه به‌ند کرا چونکوو نامرێت" (ابن اثیر، 1385، ج1، 81). کوورشیش له دوای خۆبه‌ده‌سته‌وه‌دانی ئاستیاک، زیندووی هێشته‌وه، خستیه نێو به‌ندیخانه‌یه‌کی ئه‌شکه‌وتێکه‌وه و به زنجیر به‌ستیه‌وه(کتسیاس، فوتیوس، 1379، 19). هه‌روه‌ها مدوسای گورگنیش له ئوستوره‌ی یۆنانی له دنیای ژێرزه‌وی هادس له نێو ئه‌شکه‌وتێک ده‌ژیت. دانیشتووانی ئه‌شکه‌وتی ئه‌فلاتوونیش هێمای نه‌زانی و تاریکین(کاپلستون، 1388، 190).\nدانیشتووانی ئه‌شکه‌وتی ئه‌فلاتوون زۆرتر خه‌ڵکی ئاسایین که له حاڵه‌تی خه‌یاڵ و خه‌وندا ده‌ژین. ته‌نیا سێبه‌ری ڕاستییه‌کان ده‌بینن. به هۆی هه‌وه‌س و ده‌مارگرژی خۆیان و که‌سانی ده‌وروپشتیان به‌ره‌و لاڕێ ڕۆیشتن، دۆخی ئه‌وان باشتر له دۆخی منداڵان نییه. که ئه‌گه‌ر بێنه نێو جیهانی ڕاستیی رووناکیه‌وه به هۆی دروه‌شانه‌وه‌ی زۆری رووناکی کوێر ده‌بن و سێبه‌ره‌کان زۆرتر له ڕاستینه‌کان به ڕاستی ده‌بینن. ده‌ربازبوون له دنیای تاریکی ئه‌شکه‌وته‌وه بۆ دنیای رووناکی و ئاگر، ده‌ربازبوون له جیهانی ده‌مارگرژییه‌کان و شه‌هوه‌ته‌کان و سه‌فسه‌ته‌کانه‌وه بۆ جیهانی ڕاستیی هه‌ستپێکراو و پاشان بۆ دنیای عاقڵانه و حه‌قیقه‌ته. خۆر نوێنه‌ری وێنه‌ی خێر و وێنه‌ی هه‌ره‌باش و سه‌رچاوه‌ی حه‌قیقه‌ت و عه‌قڵه(کاپلستون، همان، 190-191). نموونه‌ی ئه‌شکه‌وت له نوێکارییه تاکه‌که‌سییه‌کانی ئه‌فلاتوونه‌وه سه‌رچاوه‌ی نه‌گرتووه، به‌ڵکوو ئه‌و له سه‌فه‌رنامه‌ی فیساغورس که‌ڵکی وه‌رگرتووه که ڕێوڕه‌سمی میتراییه‌کانی له نێو ئه‌شکه‌وتدا کێشاوه هه‌ربۆیه، ئه‌شکه‌وتی نه‌زانیی ئه‌فلاتوون هێمایه‌ک له میتراییه‌کانه. ئه‌فلاتوون له لایه‌ن نیچه‌وه به‌وه تۆمه‌تبار ده‌کرێت که ده‌یه‌وێت به هۆی دژبه‌ریی له‌گه‌ڵ ئه‌م جیهانه و ڕق له ژیانی مرۆڤ له‌ڕووی پێشفه‌رز و ویسته ئه‌خلاقییه‌کانه‌وه، جیهانێکی تایبه‌ت دروست بکات(نیچه به نقل از کاپلستون، همان، 237).\nنیچه له‌گه‌ڵ فرۆید و مارکسدا، سه‌رجه‌م فه‌لسه‌فه‌ی میتافیزیکی، حه‌قیقه‌ت، ئه‌خلاق، ئاین و .... وه‌کوو فێڵێکی ئاپۆلۆنی، وه‌هم، ده‌روون ئاڵۆزی و وشیاریی درۆیینه و ئایدۆلۆژیا یان هه‌ڵاتن له ڕاستییه‌کان ده‌زانن. نیچه، گشتیه‌تی حه‌قیقه‌ت، عه‌قڵ و ئه‌خلاق، له سوقراته‌وه تا هێگل، به زمان داڕێژی و که‌رسته‌ی ویستی ده‌سه‌ڵات و له‌ژێر ناوی ئاپۆلۆن، ئاوات و وه‌هم ده‌زانێت. که له لاوازیی مرۆڤایه‌تی له ڕووبه‌ڕوو بوونه‌وه له‌گه‌ڵ ڕاستییه تراژیکه‌کانی جیهانه‌وه سه‌رچاوه ده‌گرێت. ڕاستییه‌کی تراژیک که به جێگای وه‌همی عه‌قڵ و ئاین، ده‌بوایه به سه‌مای دیۆنیسۆسی به‌ره‌و پێشوازی بڕۆین. بۆیه، ئه‌گه‌ر مرۆڤ توانایی ڕووبه‌ڕوو بوونه‌وه‌ی ڕاسته‌قینه‌ی له‌گه‌ڵ حه‌قیقه‌تی تراژیکی هه‌ستیی ببوایه ئیدی په‌نای بۆ ئاوات و وه‌همی عه‌قڵ و ئه‌خلاق یان جیهانی وێنه‌کان نه‌ده‌برد. که‌وایه، به پێچه‌وانه‌ی ئه‌فلاتوون که دانیشتوانی نێو ئه‌شکه‌وته‌که به هێمای بیری منداڵانه و خه‌یاڵی ده‌زانێت، ڕێک حه‌قیقه‌ته.\nحه‌قیقه‌تی دنیا تراژیکه، ڕه‌نج و نایه‌کسانی و په‌ژاره‌یه. تاریکیی ئه‌شکه‌وت هێمای تاریکیی دنیا و ڕاستیی تراژیکیه‌تی. باسی ئێمه سه‌باره‌ت به نیچه نییه به‌ڵام خاڵێک هه‌یه که له گوتنی شتێک له‌کیس ناده‌ین، خاڵی کوێری ئه‌ندیشه‌ی نیچه‌یه. ئه‌و له ناسیاریی ئاخێزگه‌ی ئاپۆلۆن له‌گه‌ڵ زه‌رده‌شتدا، له کتێبی " وه‌های گوت زه‌رده‌شت" لێهاتووییه‌کی تایبه‌تی له‌خۆی نیشان داوه به‌ڵام له ناسیاریی دژبه‌رییه‌که‌ی واته دیۆنیزوس به‌هه‌ڵه‌دا ڕۆیشت و ئاخێزگه‌که‌ی نه‌ناسی و به مه‌شخه‌ڵێکی گڕداره‌وه له ڕووناکایی شارستانیه‌تی یۆناندا به‌دوای تاریکیی دیۆنیزوس ده‌گه‌ڕا، بێ خه‌به‌ر له‌وه‌ی که به وته‌ی کاسیر دیۆنیزوس – وه‌گێڕانی یۆنانیی هه‌مان زاگرۆسه و سه‌مای دیۆنیزوسی له به‌رانبه‌ر تراژدیای ژیان هه‌مان ئایینی میترایی مێدیاکان و هه‌ڵپه‌ڕکێی کوردییه.


ڕێژەی توشبوون بە ڤایرۆسی کۆرۆنا لە هەڵەبجە جارێکی تر ڕوو لە زیادبوونە\nجارێکی دیکه ئاماره‌کانی توشبوون به ڤایرۆسی کۆرۆنا له هه‌ڵه‌بجه هه‌ڵکشان به‌خۆیانه‌وه ده‌بیننه‌وه و شه‌وی ڕابردوش به‌هۆی نه‌مانی ئۆکسیجینه‌وه له نه‌خۆشخانه‌ی وه‌فا ، مه‌ترسی له‌سه‌ر ژیانی نه‌خۆشه‌کان دروست بوو، دواتر له قه‌زای سه‌یدسادقه‌وه ئۆکسجین گەیشتە نه‌خۆشه‌کان ، تیمی ڕووبه‌ڕوو بوونه‌وه‌ی ڤایرۆسی کۆرۆناش ده‌ڵێن، تا بودجه‌یه‌کی تایبه‌ت به هه‌ڵه‌بجه ته‌رخان نه‌کرێت گرفته‌کان چاره‌سه‌ر ناکرێن.\nگەیاندنی ئۆکسجین بۆ نەخۆشخانەی وەفا لە پارێزگای هەڵەبجە\nد. جیهاد ئیبراهیم سه‌رۆکی تیمه‌کانی ڕووبه‌ڕوو بوونه‌وه‌ی ڤایرۆسی کۆرۆنا له لێدوانێکدا به ده‌نگی ئه‌مریکای ڕاگه‌یاند "له ئێستادا 40 نه‌خوش له نه‌خۆشخانه‌ی وه‌فان و سه‌رجه‌میان پێویستیان به ئۆکسجینه‌وه و 5-6 نه‌خۆشیان دۆخی ته‌ندروستیان جێگیر نیه و ته‌نها ده‌خوازین نه‌خۆشێک هه‌بێت ده‌رچێت و نه‌خۆشێکی دیکه بخه‌ینه شوێنی".\nووتیشی "ئێمه له‌وه تێئه‌گه‌ین حکومه‌تی هه‌رێم له قه‌یرانی دارایدایه، حکومه‌تیش تا ڕاده‌یه‌ک هاتووه‌ته سه‌ر خه‌ت، به‌ڵام خێرخوازان هاوکاری سه‌ره‌کیمانن ".\nکاوه عه‌لی جێگری پارێزگاری هه‌ڵه‌بجه‌ش له لێدوانێکدا به ده‌نگی ئه‌مریکای راگه‌یاند "حکومه‌تی هه‌رێم 500 ملیۆن دیناری بۆ نه‌خۆشخانه‌که دابینکردووه و ژماره‌یه‌ک حیزب و خێرخوازیش به‌ده‌م نه‌خۆشخانه‌که‌وه هاتوون، به‌ڵام پێویسته حکومه‌تی هه‌رێم پلانی هه‌بێت و چاوی له‌سه‌ر ئه‌وه بێت چون په‌تاکه بنبر بکات که ئێمه نایبینین."\nبه پێی دواین ئاماره‌کانی وه‌زاره‌تی ته‌ندروستی حکومه‌تی هه‌رێمی کوردستان 3 هه‌زار و 435 پشکنین له هه‌ڵه‌بجه ئه‌نجام دراون و هه‌زار و 139 که‌س توشی ڤایرۆسه‌که بوون و هه‌زار 44 که‌س چاکبوونه‌ته‌وه 76 نه‌خۆش له‌ژێر چاره‌سه‌ر کردندان و 19 نه‌خوشیش گیانیان له‌ده‌ستداوه ، به پێی ووته‌ی تیمی رووبه‌روو بوونه‌وه‌ی کۆرۆناش له هه‌له‌بجه 40-55% پۆزه‌تیڤ ده‌رده‌چن.\nهۆشداری لەمەڕ زیادبوونی حاڵەتەکانی کۆرۆنا لە هەڵەبجە\nچارەسەرکردنی تووشبووانی نەخۆشی کۆرۆنا لە نەخۆشخانەی وەفای هەڵەبجە


عه‌دنان حه‌مه‌ى مينا زانيارى نوێ ئاشكرا ده‌كات له‌سه‌ر پرسى كۆبونه‌وه‌ى يه‌كێتى له‌گه‌ڵ پارتى و گۆڕان\nعەدنانی حەمەی مینا\n953 جار بینراوە 31/1/2019 11:10 AM\nئه‌ندامێكی سه‌ركردایه‌تی یه‌كێتی نیشتمانی كوردستان باس له دواكه‌وتنی كۆبوونه‌وه‌كانی نێوان پارتی و یه‌كێتی ده‌كات و ده‌ڵێت" دواخستنی كۆبونه‌وه‌كانی نێوان یه‌كێتی و پارتی په‌یامێك بوو به پارتیمان گه‌یاند".\nعەدنانی حەمەی مینا، ئه‌ندامی ئه‌نجومه‌نی سه‌ركردایه‌تی یه‌كێتی نیشتمانی كوردستان له لێدوانێكدا بۆ ده‌نگی ئه‌مریكا ئەو دەنگۆیانەی رەتكردەوە كە باسیان لەوە دەكرد یەكێتیی ئامادە نەبووبێت لەگەڵ پارتی و گۆڕان كۆبوونەوەی سێقۆڵی بكات و رایگەیاند "بەداخەوە ئەو قسەیە وانیە، ئەسڵەن یەكێتیی نیشتمانیی كوردستان پێی باش بووە و پێی باشە وە پێشی باش دەبێت كە گۆڕان لەكۆبونەوەكان بەشدار بێت، چونكە گۆڕان حیزبێكی سیاسیە پێگەی جەماوەری خۆی هەیە ئەندامی هەیە لەپەرلەمان".\nئاماژەی بەوەشكرد" ئێمە و برایانی پارتی دیموکراتی کوردستان لە گفتوگۆداین بۆ پێکهێنانی کابینەی نوێی حکومەتی هەرێمی کوردستان، بەڵام وای دەبینین ئەو بابەتانەی لە راگەیاندن دەوروژێنرێت یا ناوی هەندێک بەرپرسمان دەزڕێنن هیچ خزمەت بە دۆخەکە ناکات و بۆ ئەوەیە کە یەکێتی نیشتمانی کوردستان وەڵام بداتەوە".\nوتیشی" یەکێتی نیشتمانی کوردستان زۆر بەرپرسانە مامەڵە دەکات چونکە بەرژەوەندی باڵای میللەتەکەمان زۆر لەوانە گەورەترە کە مرۆڤ بکەوێتە داوی شتێکی وا بچوکەوە بۆیە ئارامی گرت".\nراشیگه‌یاند" یەکێتی تەنها پەیامێکی دا ئەویش دواخستنی کۆبونەوەکە بوو وه‌ك ناڕه‌زایه‌تیه‌ك بۆ ئەوەی تێبگەن کە یەکێتی لەسەر ئەوانە نیگەرانە، بەڵام رێگای گفتوگۆ رێگایەکە بۆ رەواندنەوەی گرژییەکان و ئەو بەربەستانەی لەبەردەم پێکهێنانی حکومەتدا دروست دەبێت، هەرچەندە یەکێتی نیشتمانی کوردستان ئامادەیی خۆی نیشانداوە کەبەشداری لەحکومەدا بکات و بەرپرسیارێتی هەڵبگرێت بەمەرجێک حکومەتێکی شەراکەتی راستەقینە و شەفاف بێت".\nله باره‌ی ئه‌وه‌ی كه ئایا یه‌كێتی پێی وایه تا ئێستا شه‌ریكی راسته‌قینه نه‌بووه له حكومه‌تدا؟\nعەدنانی حەمەی مینا رایگەیاند"یەکێتی پڕۆژەیەکی گشتگیری هەیە، من ئەڵێم بۆ ئێستا و داهاتوو، رابردوو تەواو لەڕابردوو مایەوە و رۆیی".\nله باره‌ی وته‌كانی فازڵ میرانیه‌وه، وتی" ئەو پەیامەمان بەپارتی وتووە کە نیگەرانین لە لێدوانەکانی کاک فازیل و بابەتی تر لە راگەیاندنەکانی تری کوردستان، خۆ هەر خۆی دیاربوو هۆکاری دواخستنی کۆبونەوەکەی نێوان پارتی و یەكێتی کە هۆکارەکەی نیگەرانی بوو و گەیاندنی پەیام بوو بۆ پارتی".\nئەو ئەندامەی شاندی دانوستانکاری یەکێتی نیشتمانی کوردستان وتیشی" لەگەڵ ئەوەی پەیامەکە بە برادەرانی پارتی گەیەنراوە، ئێمە ساڵانێکە پێکەوەین لەدەسەڵات یەکتر دەناسین و لەیەک تێگەیشتوین بەڵام ئێمە لەبه‌شی خۆمان ئەو جۆرە لێدوانانە وادەبینین کە جۆرێکە لەشەڕی دەرونی".\nعەدنانی حەمەی مینا ئەوەشی وت"هیچ لایەنێکی سیاسی، یا کەسێکی سیاسی کە بابەتێک باس دەکات بێ مەبەست نیە، بۆیە ئەو بابەتە دەخاتەڕوو تا کاریگەریەک لەسەر بەرامبەر دروست بکات، جا من مەبەستم دەنگی ئەمریکا نیە مەبەستم ئەو کەسانە بوو کە قسەکان دەکەن له‌چاوپێكه‌وتنه‌كانیاندا، یەکێتی نیشتمانی کوردستان خۆی بابەتەکان دەخاتەڕوووە بڕیار لای خۆیەتی بەتەنها بۆ دیاریکرنی کەسەکان بۆ پۆستەکان و ئەو قسانەش نازانم لە چ قاڵبێک دابنرێت، سەبارەت بە چاوپێکەوتنەکەی کاک فازڵ میرانی ئەو خۆی پیاوێکی هۆشیارە، وریایە، و پیاوێکی میانڕەوبووە پێمان سەیر بوو ئەو قسانە قسەی ئەو بێت!".\nله باره‌ی ئه‌وه‌ی دەوترێت یەکێتی مەرجی هەیە بۆ دەستپێکردنەوەی گفتوگۆکانی لەگەڵ پارتی مەکتەبی سیاسی پارتی یا خودی کاک فازڵ میرانی بەفەرمی داوای لێبوردن بکات؟\nلەوەڵامدا عەدنانی حەمەی مینا وتی" پێرێ بڕیاری دواخستنی کۆبونەوەکان درا، دوای بڕیارەکە کاک فازیل روونکردنەوەیدا روونکردنەوەکانیش دوای بڕیارەکەی یەکێتی درا".\nراشیگەیاند" یەکێتی بڕیاری نیە کۆتایی بە گفتوگۆکان بهێنێت ئەگەر سەیری مێژووش بکرێت هەموو کێشە و گرفتەکان تاکە رێگای چارەسەرکردنیان گفتوگۆیە بەتەنها".\nسەبارەت بەوەی ئایا پارتی هیچ پەیوەندی پێوەکردوون بۆ دەست پێکردنەوەی گفتوگۆکان؟ ئایا دەستپێکردنەوەی کۆبونەوەکان لەدەستی یەکێتیدایە؟\nعەدنانی حەمەی مینا وتی" کۆتایمان نەهێناوە بەگفتوگۆکان بەڵکو دەست پێدەکەینەوە، دەستپێکردنەوەی گفتوگۆکانیش لەدەست هەردولاماندایە، ئەگەری هەیە هەفتەی داهاتوو دەست پێبکەنەوە، خۆ ئێمە دوژمنی یەک نین ئەو گللەییانەش هەر دەبێت".\nوتیشی" بەته‌له‌فۆن لەگەڵ ئەو برادەرانه‌ی ئێمە كه‌ناویان هێنراوه قسەکراو، وتویانه مەبەستیان بەوجۆرە نەبووە و روونیان کردوه‌تەوە بۆیان".\nپاش دواخستنی کۆبونەوەکەی رۆژی سێشەممەی مەکتەبی سیاسی پارتی و یەکێتی، د. رۆژ نوری شاوەیش ئەندامی مەکتەبی سیاسی پارتی دیموکراتی کوردستان رایگەیاند" یەکێتی ئامادەی کۆبونەوەی سێ قۆڵی نیە و وەڵامی نەداوەتەوە لەبارەی کۆبونەوەی گۆڕان و پارتی و یەکێتی پێکەوە".\nبەڵام ئەندامەکەی شاندی دانوستانکاری یەکێتی نیشتمانی کوردستان رەتیدەکاتەوە کە حزبەکەی وەڵامی پێشنیازی کۆبونەوەی سێ قۆڵی نەدابێتەوە و وتی" بەداخەوە ئەو قسەیە وانیە، ئەسڵەن یەکێتی نیشتمانی کوردستان پێی باش بووە و پێی باشه وە پێ-شی باش دەبێت کە گۆڕان لەکۆبونەوەکان بەشدار بێت، چونکە گۆڕان حزبێکی سیاسیە پێگەی جەماوەری خۆی هەیە ئه‌ندامی هەیە لەپەرلەمان، ئەسڵەن لەکۆبونەوه‌كان باسکرا کە گۆڕان بەشدار بێت، ئێمەش بە برادەرانی پارتیمان وت".\nراشیگه‌یاند" ئێمە زۆرمان پێ باشە هەر لەزووەوه ئەو بڕوایەمان هەیە ئێستاش کە ئێوە هەمان بڕواتان هەیە پیرۆزبایتان لێدەکەین و ئێـمە هەمووکات ئامادەی کۆبونەوەی دوو قۆلی و سێ قۆڵی بوین لەگەڵ گۆڕان، چونکە وەک وتم گۆڕان حزبێکی سیاسیە، لەڕووی مێژوو و بۆچونەوە لەیەکتر نزیکین، تا لەدواین کۆبونەوەش باسمان کردەوە، ئێمە سیاسەت دەکەین، سیاسەتیش واتای بەردەوامی پەیوەندییەکان".


بۆچى لە دواى ناشتنى مردوو چەند کەسێک لاى گۆڕەکەى دەمێنێتەوە؟: ماڵپەڕی وەڵامەکان\nئه‌حكامه‌كانى جه‌نازه‌ناشتنى مردووبۆچى لە دواى ناشتنى مردوو چەند کەسێک لاى گۆڕەکەى دەمێنێتەوە؟\nبۆچى لە دواى ناشتنى مردوو چەند کەسێک لاى گۆڕەکەى دەمێنێتەوە؟\nلە دواى ناشتنى مردوو فەرمودەیەک هەیە کە ڕێنمونیمان دەکات کە لاى گۆڕەکە بمێنینەوە بە ئەندازەى سەربڕینى حەیوانێک و دابەشکردنى گۆشتەکەى ئایا ئەمە ماناى چیە؟\nئەمە لە فەرمودەى صەحیحى پێغەمبەردا نەهاتووە بەڵکو ئەمە وەسێتى هاوەڵى بەڕێز (عەمرى کوڕى عاصە) ڕەزاى خواى لێ بێ کە فەرمویەتى : دواى ناشتنم لاى گۆڕەکەم بمێننەوە بە ئەندازەى سەربڕینى حەیوانێک و دابەشکردنى گۆشتەکەى .\nبەڵام پێغەمبەرى خوا ﷺ ڕێنمونى ئوممەتەکەى نەکردوە بۆ ئەم کارە و مانەوە لەدواى ناشتنى مردوو بەو ئەندازەیە ، وە هەروەها هاوەڵان رەزاى خوایان لێ بێ ئەم کارەیان نەکردوە ئەوەندەى ئێمە بزانین .\nبەڵکو پێغەمبەرى خوا ﷺ کاتێک لە ناشتنى مردوویەک ببوایەتەوە لەسەر گۆڕەکەى ڕادەوەستاو دەیفەرموو : (استغفروا لأخيكم ، وسلوا له التثبيت ، فإنه الآن يسأل) واتە : داواى لێخۆش بوون بكه‌ن له خواى په‌روه‌ردگار بۆ براكه‌تان كه لێى خۆش بێت ، و دامه‌زراوى بكات ، چونكه ئێستا پرسیارى لێ ده‌كرێت .\nبۆیە ئەوەى کە سوننەتە ئەوەیە لەسەر گۆڕەکەى لە دواى ناشتنى دوعاى دامەزراوى و لێخۆشبونى بۆ بکەى و بڵێى : ( اللهم ثَبِّتْهُ، اللهم ثَبِّتْهُ، اللهم ثَبِّتْهُ، اللهم اغفر له، اللهم اغفر له، اللهم اغفر له) .\nبەڵام مانەوە لە لاى گۆڕ شەرعى نیه .\nئەو کارانەی دروست نین سەبارەت بە گۆڕ ئەگەر مردوو خرایە گۆڕەوە دروستە نوێژی لەسەر بكرێت ؟ ئەگەر کەسێک مرد و یەکێک لە ددانەکانی ئاڵتوون بوو دروستە دەرى بێنین ؟ دواى ناشتنى مردوو بۆچی بۆ پیاو سێ بلۆک دادەنرێ لە سەر و خوار و ناوەڕاستى بەڵام بۆ ئافرەت دوو دانە؟ حوکم و ئادابەکانى هەڵگرتنی جەنازە و شوێن کەوتنی بۆ گۆڕستان\nسەردان: ٤,٠٣٠ بەش: ناشتنى مردوو\nپرسیاری دواترئایا دروستە لە سەرئاودا وەڵامی بانگبێژ بدرێتەوە؟پرسیاری پێشترشەڕی نێوان علی و معاویە ڕەزاى خوایان لێ بێ لەسەر چی بوو؟


قەیرانی دارایی پڕۆژە زەبەلاحەكانی توركیا رادەگرێت – Knwe.org\nسەرەکی » ئابووری » قەیرانی دارایی پڕۆژە زەبەلاحەكانی توركیا رادەگرێت\nپەیوەندی بە ژێرخانی ئابووریی توركیاوە هەیە\nقەیرانی دارایی پڕۆژە زەبەلاحەكانی توركیا رادەگرێت\nبەرات ئاڵبایراك وەزیری دارایی و خەزێنەی توركیا، كە هاوكات زاوای رەجەب تەیب ئەردۆغانی سەرۆك كۆماری ئەو وڵاتەشە پلانی وەزارەتەكەی بۆ سێ ساڵی داهاتوو راگەیاند.\nئاڵبایراك لە پلانەكەدا رایگەیاندووە كە هەموو ئەو پڕۆژە زەبەلاحانەی كە رێكارە یاساییەكانیان تەواو كردووە، بەڵام نەخراونەتە بواری جێبەجێ كردنەوە، بۆ ماوەی سێ ساڵ دەستپێكردنیان دوادەخرێت. جگە لەوەش هەموو ئەو پڕۆژانەی كە كاریان تێدا دەكرێت، ماوەی جێبەجی كردنیان بۆ درێژ دەكرێتەوە، بەهۆی هەبوونی كێشەی داراییەوە.\nدرێژییەكەی ٤٨ كیلۆمەترە\nئەوەی جێی سەرنجە لە پلانەكەی وەزارەتی دارایی توركیادا، راگرتنی پڕۆژەی كەناڵی گەورەی ئاویی ئیستەنبوڵە، كە یەكێكە لە پڕۆژە زەبەلاحەكانی توركیاو ناوچەكەو پەیوەندی راستەوخۆی بە ژێرخانی ئابووریی توركیاوە هەیە، لە پلانەكەدا جێبەجی كردنی ئەو پڕۆژەیەش بۆ ماوەی ٣ ساڵ دواخراوە.\nپڕۆژەی كەناڵی ئاویی توركیا پڕۆژەیەكە بۆ دروستكردنی بەربەستێك لەنێوان دەریای مارمارەو دەریای رەشدا، كە درێژییەكەی ٤٨ كم و بە جێبەجێكردنی پڕۆژەكە توركیا باج لە هەر كەشتییەك وەردەگرێت كە بە كەناڵەكەدا تێدەپەڕێت، بەوەش داهاتێكی باش بۆ توركیا بەدەست دەهێنێت.\nچاودێرانی ئابووریی توركیاش ئەو هەنگاوەی توركیا بە بڕیارێكی هەڵە لەقەڵەم دەدەن، چونكە بڕیارە ئەو پڕۆژە زەبەلاحانە كە پەیوەندییان بە ژێرخانی ئابوورییەوە هەیە، لەلایەن كۆمپانیا بیانییەكانەوە جیبەجێ بكرێن.\nبەپێی پلانەكە بڕیارە كار لەسەر توانای راستەقینەو سەرمایەی بانكەكان بكرێت و هەڵسەنگاندنیان بۆ بكرێت. بەڵام چاودێران دەڵێن كە كێشەی قەیرانی دارایی توركیا سیاسییەو بەهۆی بۆچوونە سیاسییەكانەوە دروست بووە، بۆیە بەو جۆرە هەنگاوانە قەرەبوو ناكرێتەوە و راست نابێتەوە، بەڵكو پێویستە دەستبەجێ ئەو قەرزانە بدرێنەوە كە بانكەكان توانایان بەسەردا ناشكێت، ئەوەش بە پلەی یەك دەكەوێتە سەر بانكی ناوەندی.\nلە بەشێكی تری پلانەكەدا ئەوە خراوەتەڕوو، كە لەمەودوا لەجیاتی وەبەرهێنان لە بواری نیشتەجێبووندا، كار لەسەر لایەنی پیشەسازی دەكرێت.


ئایا "نێچیرڤان"یش بەدەردی "لاهور" دەچێت؟\nساڵانێكی زۆرە یەكێتی نیشتمانی كوردستان بوە بەتاقیگە، تاقیگەی تاقیكردنەوەی قەیرانەكان، لەم تاقیگەیەدا دەرکەوت لەپێناوی دەسەلاتدا ئامۆزاکانن پێکەوە هەڵناکەن، ماڵی بارزانیش بەوردی سەیر دەكەن بزانن لەكام تاقیکردنەوەیاندا یەكێتی سەركەوتو دەبێت تا شوێن پێی هەڵگرن.\n11 ساڵ لەمەوبەر، یەكێتی كۆنگرەی سێهەمی بەست، تاڵەبانی باوك كە رەنگە لەمێژوی كوردا "زیرەكترین‌و میكیاڤیلترین" سیاسەتمەدار بوبێت، هات بۆ ئەوەی دو كەسایەتی بەهێز‌و پێویستی ئەو رۆژگارەی دوای سەرهەڵدانی بزوتنەوەی گۆڕان، دڵگران‌و توشی شۆك نەكات، لەململانێی دەنگدانی ناو كۆنگرەو كێبڕكێ كردن لەگەڵ "هێرۆ ئیبراهیم ئەحمەد"ی هاوسەری بۆ بەدەستهێنانی زۆرترین دەنگی بەشداربوانی كۆنگرەكە دور خستەوە، بەتەزكیە "كۆسرەت رەسوڵ"و "بەرهەم ساڵح"ی كرد بە"جێگری یەكەم‌و دووەمی سكرتێری گشتی"و بەدەنگدانیش "هێرۆ" پلەی یەكەمی بەدەستهێنا.\nزۆری نەبرد پارتیش كۆنگرەی سیانزەی بەست، بارزانیش باش دەیزانی نێچیرڤان‌و مەسرور بچنە ركەبەرییەوە بۆ بەدەستهێنانی زۆرترین دەنگی ئەندامانی کۆنگرەکە، عاقیبەتی خێر نابێت، بۆیە هەمان سیناریۆی تاڵەبانی لەناو كۆنگرەی پارتیدا دوبارە كردەوە.\nبۆ رێگرتن لەسەرهەڵدانی ركەبەری‌و بەریەك كەوتنی نێچیرو مەسرور، هات بەتەزكیە نێچیرڤانی كرد بەجێگری خۆی كە سەرۆكی پارتییە، بەڵام لەبەرامبەردا زۆرینەی دەنگی ئەندامانی كۆنگرەی بۆ مەسرور بارزانی مسۆگەر كرد‌و بەدەنگدان لەناو پارتیدا پلەی یەكەمی بەدەستهێنا.\nپاش نەخۆشكەوتنی تاڵەبانی، كە لەسەرەتای دامەزراندنی یەكێتییەوە تا ساتی گیان سپاردنی تاقە سەركردەو رابەرو سکرتێری گشتی بوو، كەس نەبو لەناو یەكێتیدا بتوانێ جێگەی بگرێتەوە، هەمو ئەوانەی هەوڵیان دا ببنە خاوەنی یەكێتی، بەئاسانی‌و هەر زو شكستیان هێنا، لەو قۆناغەدا هێرۆ ئیبرائیم ئەحمەدو بافڵ‌و قوباد‌و لاهورو براكانی بونە بەهێزترین گروپی ناو یەكێتی‌و هەنگاو بەهەنگاو كۆتاییان بەدەسەڵاتی سەركردەو فەرماندە كلاسیكییەكانی ناو یەكێتی هێنا‌و كۆنگرەی چوارەمی ئەم حزبەش ئەم واقیعەی بەرجەستە كرد، ماڵباتی تاڵەبانی‌و شێخ جەنگی‌و ئیبراهیم ئەحمەد بون بەخاوەنی بڕیاری سیاسی یەكێتی‌و بافل‌و لاهوریش، ئەو جوت ئامۆزایەی دامەزرێنەری دەزگای دژە تیرۆر بون، بون بە"هاوسەرۆك".\nتا ئێرە ماڵبات‌و ئامۆزاكان پێویستیان بەیەكدی بو، تا پێكەوە لەبەرامبەر خواستی سەركردە كلاسیكییەكانی ناو یەكێتیدا یەكڕیز بن‌و پشتی یەك بگرن‌و یەک بەیەکیان بخەن.\nبەڵام ئەنجامەكانی كۆنگرەو دەرهاویشتەكانی كە ماڵی شێخ جەنگی وەك بەهێزترین گروپی ناو یەكێتی تیا دەركەوت، سەرەتای درزو كەلێن خستنە نێوانیانەوە بو، لاهورو براكانی لەلایەك، بافل‌و براكەشی لەلایەك، هەریەکەو بەشێنەیی كاریان بۆ ئەوە كرد لەقۆناغی داهاتودا هەمو سەرەداوەكانی دەسەڵاتییان لەدەستدا بێ‌و بەتەنها خاوەنی بڕیاری سیاسی‌و لەلوتكەی هەڕەمی دەسەڵاتی یەكێتیدا بن.\nسەرەنجام لەتاقیگەی یەكێتیدا، هاوسەرۆك تاقیكرایەوەو سەركەوتو نەبو، لەئۆپراسیۆنێكی پلەی ستەیشن ئاسادا، بافل‌و قوباد بەهاوكاری چەند سەركردەو فەرماندەیەكی یەكێتی، لاهورو براكانیان لەهەمو دەسەڵات‌و سەرچاوەیەكی هێزو داهات داماڵی.\nكەواتە هاوسەرۆكیی مۆدیلێك نییە تا ماڵی‌و بارزانی‌و پارتی بۆ مەسرور‌و نێچیر چاوی لێبكەن، چونكە لەتاقیگەكەدا دەركەوت "هاو"ەكان دو مادەو پێكهاتەی دژ بەیەكن‌و دانویان بەیەكەوە ناكوڵێ، ئەبێت یەكێكیان جێگە بۆ ئەویتریان چۆڵ بكات.\nمەسرورو نێچیرڤان دو ئامۆزان، كە هەردوكیان چاویان لەسەر بون بە"سەرۆك"ی داهاتوی پارتییە، كامیان ئەو سەرۆکییە دەیباتەوەو چۆنیش دەیباتەوە؟ ئەمە پرسیارەکەیە.\nمەرج نییە یەكلاكردنەوەی ئەو گەمەیە بەهەمان سیناریۆ‌و شێوازی ئێستای یەكێتی بێت، بەسەرنجدان لەوەی دەزگا ئەمنییەکان‌و هێزیش لای مەسرورە، هاوکات یەكێك لەشانس‌و بەختەكانی پارتی‌و ماڵی بارزانی ئەوەیە كە هێشتا مەسعود بارزانی لەژیاندا ماوەو تا ئێستا ئەمە رێگر بوە لەبەردەم سەرهەڵدانی هەر جۆرە پێکدادان‌و ناكۆكییەكی نێوان ئەم دو ئامۆزایەدا، چونکە بەردەوام خەمی مەسعود بارزانی راگرتنی هاوسەنگی ناو خێزان‌و بەرژەوەندی بنەماڵەكەی بوە، بەتایبەتی بەتەنگ پاراستنی هاوسەنگی دەسەڵاتی نێوان نێچیرڤان‌و مەسرورەوە بوە، ئەگەرچی بەشێوەیەكی شاراوە زیاتر پەرۆشی مەسرورو بەهێزکردنی بوە، بەڵام زۆر بەوردی کاری بۆ یەکگرتویی بنەماڵەکەی کردوە، کە خاڵی بە‌هێزی ئەوان‌و پارتییە.\nئەگەرچی ساڵانێكی زۆرە باس لەململانێ‌و زۆرانبازی شاراوەو ئاشكرای نێوان نێچیرڤان‌و مەسرور دەكرێ، كە هەردوكیان پێشبڕكێیانە ببنە كەسی یەكەمی ناو پارتی، بەڵام تا ئێستا بونی مەسعود بارزانی نەیهێشتوە ئەم ناكۆكیانە بەوجۆرە بەرجەستە بن كە نەیار‌و ربەكەرەكیانیان ئاواتیان بۆ خواستوە.\nبەڵام لەناو حزبە گەورەو بچوکەکانی کوردستاندا ئیتر ئەمە بوە بەنەریت کە پێگەی کۆمەڵایەتی‌و دەسەڵات‌و پۆست لەناو ماڵبات‌و بنەماڵەیەکدا لەباوکەوە بۆ منالەکان بەمیرات دەمێنێتەوە، وادیارە كەس ناتوانێ لەناو پارتیشدا لەم رێسایە لابدات، تەنانەت ئەگەر "نێچیرڤان بارزانی"ش بێت.